Selepas bermain dengan perasaan sejak daripada awal tayangan, akhirnya drama “Law School” menamatkan tayangannya kelmarin.
Sinopsis
Drama ini membawa penonton menyelongkar kebenaran disebalik kes pembunuhan seorang profesor di fakulti perundangan. Disebabkan oleh tragedi itu, tenaga pengajar dan pelajar di fakulti itu telah menjadi suspek utama sebagai dalang pembunuhan tersebut. Naskhah ini akan menonjolkan setiap watak cuba menggunakan undang-undang dan keadilan dalam mencari pembunuh sebenar.

[Amaran SPOILER]
Berakhir bahagia
Disebabkan oleh muslihat yang digunakan oleh Profesor Yang (Kim Myung-min) dengan bantuan Kang Sol (Ryu Hye-young) yang menyamar sebagai Kang Dan, akhirnya Ko Hyeong-su (Jung Won-jung) berjaya diheret ke tahanan dek pelbagai kesalahannya. Malah kesemua ‘talian’ yang sentiasa menyokongnya dahulu juga kini hilang satu persatu.
Puas dengan pembalasan yang setimpal, Profesor Yang berjaya membuktikan bahawa undang-undang sememangnya adil. Sepertinya dia juga percaya dengan kemampuan anak muridnya dan sentiasa meletakkan cadangan mereka di hadapan.

Kesemua pelajar itu juga dilihat berjaya mengharungi sekolah undang-undang sehingga ke akhirnya. Pun begitu, hanya Kang Sol dan Han Joon-hwi (Kim Bum) ditampilkan dalam babak ‘beberapa tahun akan datang’ dan mereka dilihat berjaya menjadi peguam dan pendakwaraya. Namun pastinya mereka juga sudah mengorak langkah di dalam dunia perundangan.

Rating memuaskan
Fenomena ‘Yangcrates’ pastinya menjadi sebab utama “Law School” ditonton oleh ramai orang. Lakonan berkarisma Kim Myung-min sebagai bekas pendakwaraya dan profesor di fakulti undang-undang nyata membuatkan ramai yang terpegun dengannya.
Walaupun hanya satu kes pembunuhan yang menjadi tonggak utama naskhah ini, namun pelbagai kes lain seperti kes serangan seksual melibatkan Jeon Ye-seul (Go Yoon-jung) dan kes bapa yang alpa dalam membayar nafkah nyata membuatkan penonton geram apabila menontonnya.

Oleh kerana ia mampu membuatkan penonton tak senang duduk sepanjang tayangan, “Law School” telah meraih rating memuaskan sepanjang ia bersiaran. Untuk episod terakhir drama ini, catatan rating yang direkodkan ialah 6.114%. Malah ia juga terus tersenarai dalam ranking program popular Netflix di beberapa negara.
Korang puas hati tak dengan drama ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Penonton Puas Hati Lihat Ending, ‘Law School’ Tamat Dengan Rating Memuaskan


Nampaknya ada tambahan pelakon baru untuk sekuel “Strong Woman Do Bongsoon”.

ARTIKEL BERKAITAN
Sekuel 'Strong Woman Do Bongsoon', 'Strong Woman Kang Namsoon' Kongsi Barisan Pelakon Utama

Terbaru, JTBC mengesahkan bahawa Joo Woo-jae akan menyertai drama “Strong Woman Kang Namsoon” dan penggambarannya sedang berlangsung.
Siri ini meluaskan pandangan dunia “Strong Woman Do Bongsoon” di mana ia memberikan fokus kepada jenayah dadah di kawasan Gangnam di mana ia memaparkan projek gabungan tiga generasi iaitu saudara ke-6 Do Bong-soo, Kang Nam-soon, si ibu Geum-joo dan si nenek Jung-ahn.

Kim Geum-ju akan dilakonkan oleh Kim Jung-eun ialah ibu kepada taikun kaya di Gangnam yang hidup bersemangat bagi mecari anaknya yang lihat dengan melakukan perkara baik. Kang Nam-soon pula bakal dijayakan oleh Lee Yoo-mi dan Gil Jung-ahn, si nenek akan dihidupkan oleh Kim Hae-suk.

Wow!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Joo Woojae Sah Sertai ‘Strong Woman Kang Namsoon’


Khabarnya drama lakonan Jun Ji-hyun dan Ju Ji-hoon iaitu “Mount Jiri” telah menangguhkan penggambarannya.
Pada 8 Disember, pihak produksi drama itu menyatakan,

Disebabkan penyebaran COVID-19 semakin membimbangkan di Korea Selatan, pasukan ‘Mount Jiri’ membuat keputusan untuk berehat sebentar daripada penggambaran sehingga 20 haribulan sebagai langkah berjaga-jaga.

Kalau anda nak tahu, ia membawa kisah renjer hutan yang melakukan kerja menyelamat di pergunungan Jiri. Jun Ji-hyun bakal membawa watak sebagai Seo Yi-kang iaitu renjer hebat yang mengetahui selok-belok Taman Negara Gunung Jiri. Manakala Ju Ji-hoon pula akan melakonkan watak Kang Hyun-jo iaitu lepasan akademi ketenteraan yang menyimpan rahsia tersembunyi dan menjadi renjer baru disamping Seo Yi-kang.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Drama ‘Mount Jiri’ Lakonan Jun Jihyun & Ju Jihoon Tangguh Penggambaran Kerana COVID-19


Peminat drama romantik pastinya seronok memandangkan dua naskhah ‘ringan’ iaitu “See You In My 19th Life” dan “King The Land” sedang bersiaran kini.

ARTIKEL BERKAITAN
Kisah Romantik Klisé Tapi Ada Kelainan, Ini Sebab WAJIB Tonton 'King The Land' Di Netflix Kini

Buat masa ini, kedua-dua drama yang turut ditayangkan di Netflix ini merupakan naskhah yang mendapat perhatian ramai. Dari aktiviti promosi sehingga ke siaran awal, penonton sebenarnya perasan terdapat sedikit persamaan antara dinamik watak dan latar belakang kedua drama ini.
Walaupun bersaing dalam lambakan drama thriller dalam dunia K-Drama, namun kedua-dua drama ini berdiri teguh dengan plot di mana wanita ‘biasa’ namun berdedikasi bertemu lelaki kaya yang memiliki trauma lama. Klise kan? Bahkan kedua-dua pasangan ini menyemai cinta mereka dengan latar belakang ‘perhotelan’.

Walau bagaimanapun, reaksi awal penonton dapat dilihat berbeza buat kedua-dua drama ini. Pada episod pertama, “King The Land” sebenarnya sedikit dikritik kerana menyampaikan ‘kisah Cinderella’ dan lebih kurang sama dengan plot drama dari belasan tahun lalu. Pun begitu, keserasian lakonan antara Lee Jun-ho dan Yoon-a sepertinya berjaya mengubah persepsi ramai dan siri itu menerima respon positif bermula episod keduanya.

Bagi “See You In My 19th Life” pula, mereka menikmati kisah kelahiran semula yang unik di mana watak Shin Hye-sun boleh mengingati masa lalunya. Malah penulis berjaya memaparkan tiga kehidupan berbeza Ban Ji-eum tanpa membuatkan penonton keliru dek plot yang tersusun kemas.
Namun begitu, reaksi dan data analisis menunjukkan respon berbeza buat kedua-dua drama berkenaan. “King The Land” bermula dengan rating 5% namun melonjak ke 7.5% untuk episod keduanya, Manakala rating “See You In My 19th Life” menaik secara sederhana dari 4.2% ke 5.5%. Perbandingan ini agak menarik memandangkan kedua-dua naskhah ini ditayangkan pada hari yang sama cuma berbeza sejam sahaja.

Dalam ranking Netflix di peringkat global pula, “King The Land” menduduki tangga ke-7 kini manakala “See You In My 19th Life” pula duduk selesa di kedudukan ke-9 sekaligus terdapat perbezaan penerimaan dari penonton kini. Bukan itu sahaja, Lee Jun-ho dan Yoon-a dinobat sebagai pelakon paling trending ini mengikut analisis Good Data Corporation manakala Ahn Bo-hyun dan Shin Hye-sun pula hanya mampu merebut kedudukan ke-7 dan ke-8.
Tidak perlu menjatuhkan hukuman awal, ini kerana kedua-dua drama ini masih di peringkat awal tayangan dan pelbagai perkara yang tak dijangka mungkin akan berlaku nanti.
Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNetflix

Meski Latar Belakang Seakan Sama, ‘King The Land’ Lebih Popular Dari ‘See You In My 19th Life’?


Dua musim menemui penonton, siri Netflix “Kingdom” kini kembali bagi menjawab pelbagai persoalan yang menjadi misteri semua.
Daripada sidang media eksklusif bersama barisan pelakon dan tenaga kerja “Kingdom: Ashin Of The North”, pelbagai rahsia dapat dirungkai mengenai episod khas siri ini.

Memperkayakan dunia Kingdom
Disukai seluruh dunia dek jalan cerita yang unik, dunia “Kingdom” sebenarnya adalah kaya namun kompleks dalam masa yang sama.
Ujar pengarah Kim Seong-hun, drama ini diikuti ramai kerana ‘jangkitan yang berlaku kerana ketamakan’ dalam musim pertama dan sejauh mana si tamak mahu mendapatkan kuasa di dalam musim kedua.

Malah dia menjanjikan pendedahan penting dalam episod khas ini yang membawa kepada penjelasan permulaan cerita “Kingdom”.
(Kiri ke kanan) Pengarah Kim Seong-hun | Kim Roi-ha | Kim Si-a | Jun Ji-hyun | Park Byung-eun | Penulis Kim Eun-hee | Koo Kyo-hwan
Coretan terbaik Kim Eun-hee
Pengarah Kim Seong-hun turut mendedahkan apa yang diberitahunya kepada penulis Kim Eun-hee,

Saya tahu dia merupakan penulis yang hebat, tapi ini ialah garapan terbaiknya setakat ini.
Jun Ji-hyun pun rupanya penonton setia drama bersiri ini. Jelasnya,
Saya berjumpa penulis Kim Eun-hee di sebuah acara tertutup. Saya memberitahunya bahawa saya merupakan peminat dan sanggup muncul sebagai zombi mahupun watak kecil sahaja.
Jun Ji-hyun
Tak perlu bicara panjang, apabila nama Jun Ji-hyun diumumkan sebagai pemegang utama episod khas ini, sudah pasti ramai yang sudah tidak sabar menantikannya.
Malah Kim Eun-hee turut mendedahkan bahawa dia adalah peminat pelakon wanita popular itu,
Saya merupakan peminat Jun Ji-hyun dan saya sangat kagum dengan spektrumnya yang luas sebagai pelakon. Dia dianggap sebagai pemaisuri komedi romantik, namun saya juga sukakan emosi penderitaan mendalam yang ditonjolkan olehnya dalam filem seperti ‘Assasination’ dan ‘The Berlin File’.
Kata pengarah Kim Seong-hun,
Rasanya tiada pengarah yang akan melepaskan peluang untuk bekerja dengan Jun Ji-hyun.
Ikhsan dari Netflix
Sisi lain Kingdom
“Kingdom: Ashin Of The North” berlaku sebelum wabak zombi tercetus di dalam musim pertama dan kedua. Ianya membawa cerita yang berlaku di sempadan Sungai Amnok di mana pelbagai kumpulan di wilayah selatan menghadapi ketegangan.
Ujar Kim Eun-hee,
Saya bermula dengan memikirkan di mana kawasan kebangkitan itu pada asalnya. Saya berharap agar dapat memuaskan rasa ingin tahu orang ramai mengenai siapa Ashin dan apa yang berlaku di wilayah selatan. Saya banyak terfikir mengenai kawasan kebangkitan tersebut dan mengkaji pelbagai bahan untuknya. Kawasan itu mempunyai ciri yang sejuk, jadi saya mula berminat dengan wilayah selatan dan mula terbayang apa yang akan berlaku sekiranya tumbuhan itu membiak di kawasan berkenaan.
Ikhsan dari Netflix
Sebab Kingdom disukai ramai
Pengarah Kim Seong-hun menyatakan mungkin ia disebabkan oleh kisah sejarah manusia,
Saya sukakan ‘Kingdom’ kerana kami menciptanya bersama. Tapi kalau anda bandingkan projek lain dalam genre yang sama, siri ‘Kingdom’ menampilkan sejarah manusia: ketamakan, keinginan dan kuasa termasuklah konsep sakit, penderitaan atau kesedihan. Saya percaya kesemuanya tercipta dengan harmoni sehingga mencapai reaksi kimia yang saya rasa, menjadi kunci ianya disukai peminat daripada seluruh dunia.
Jawab Jun Ji-hyun,
Kenapa saya sukakan ‘Kingdom’? Ia bukanlah siri spesifik yang boleh diubah atau bergantung kepada pelakon sahaja. Ia berdasarkan skrip yang rapi, pengarahan hebat, seni mengasyikkan. ‘Kingdom’ boleh dirujuk sebagai seni komprehensif tersendiri. Saya berasa kagum dan berbangga kerana sesuatu seperti ‘Kingdom’ mampu dicipta di Korea dan dibawa ke seluruh dunia.
Ikhsan dari Netflix
Peminat siri Netflix ini pasti tidak boleh terlepas menonton “Kingdom: Ashin Of The North”.
Sudah semestinya ramai yang ingin tahu permulaan kepada wabak tersebut kan? Jadi saksikannya di Netflix sekarang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Rungkai Punca Wabak Zombi, 5 Sebab Perlu Layan Episod Khas ‘Kingdom: Ashin Of The North’ Di Netflix Kini


Selepas “Extraordinary Attorney Woo”, pasti ramai yang menantikan drama Kang Ki-young yang seterusnya, kan?

ARTIKEL BERKAITAN
Kim Sejeong Sedang Teliti Tawaran Untuk Muncul Dalam Musim Ke-2 'The Uncanny Counter'

Terbaru pada 12 Oktober, Kang Ki-young dilapor telah menerima tawaran untuk membintangi musim kedua drama “The Uncanny Counter”. Tidak lama kemudian, agensi pelakon itu memberi respon,
Pelakon Kang Ki-young secara positif sedang mempertimbangkan untuk muncul dalam ‘The Uncanny Counter 2’.
Bagi yang belum tahu, musim pertama “The Uncanny Counter” mengisahkan tentang sekumpulan individu yang menggelarkan diri mereka sebagai ‘Counter’ dan bertugas memburu roh jahat. Setiap daripada mereka mempunyai kelebihan tersendiri dan menyembunyikan identiti sebenar, dengan menyamar sebagai pekerja di sebuah restoran mi.

Sama-sama kita nantikan maklumat lanjut mengenai musim kedua drama ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Kang Kiyoung Dilamar Sertai Musim Kedua ‘The Uncanny Counter’


Pelakon Ha Jungwoo sememangnya dikenali dan dihormati ramai. Saban tahun ada sahaja filem yang diterajuinya tetapi lelaki ini lebih suka mengemudi naskhah yang penuh dengan aksi. Baru sahaja berlakon dengan Lee Byunghun dalam drama bencana alam iaitu “Ashfall”, kini dia kembali dengan naskhah misteri dan seram iaitu “The Closet”.
Pengenalan “The Closet”
Semasa kecil, pasti anda takut untuk tidur berseorangan kan? Apabila tutup mata sahaja, mesti akan ada satu rasa seperti diperhatikan oleh entiti asing. Itulah latar belakang kepada filem ini di mana ada semangat kanak-kanak yang menghantui almari baju di rumah. Sangwon (Ha Jungwoo) bapa tunggal yang terpaksa menjaga anak perempuannya (Ina) seorang diri selepas isterinya meninggal dalam kemalangan ngeri. Lebih menyedihkan apabila anaknya mengalami kemurungan dan dia juga mula bergantung kepada ubat-ubatan untuk mengawal serangan paniknya. Pernah menjadi arkitek ulung di Korea, tetapi semuanya musnah selepas insiden tersebut lantas dia membawa diri ke sebuah rumah terpencil dalam hutan untuk memulihkan anaknya atas saranan doktor pakar.

Ina yang sentiasa mengunci mulutnya kini kian gembira apabila dia mula mengenali dengan ‘kawan imaginasi’ yang muncul daripada almari baju dalam biliknya. Sentiasa terdengar bunyi suara asing di rumah itu, Sangwon keliru melihat perubahan anaknya yang drastik selain suasana rumah itu yang pelik. ‘Kawan’ Ina itu bukanlah yang seperti dijangka kerana jelmaan itu semua adalah roh kanak-kanak yang mati dengan tidak tenang semasa hayat mereka. Disebabkan Ina yang mempunyai masalah dengan ayahnya yang lebih pentingkan kerjaya, kanak-kanak itu berasa keseorangan dan tidak betah hanya dilimpahkan dengan perkara materialistik seperti patung yang diimport daripada luar negara.

Sangwon pula kian resah apabila kerjayanya sebagai arkitek mula tergugat kerana masanya banyak dihabiskan untuk menjaga anaknya yang bermasalah itu. Hampir dihantar ke sekolah seni berasrama penuh, lelaki itu menggelabah apabila anaknya itu telah menghilangkan diri dengan tiba-tiba dan polis tidak mampu menjejakinya sehingga sebulan lamanya. Lebih teruk, apabila stesen televisyen menggunakan peluang itu untuk mengeluarkan episod berita tentang kecuaian si ayah dan menuduh dia yang membunuh anaknya. Kian runsing, seorang penghalau roh iaitu Kyunghoon tampil menawarkan perkhidmatannya. Menurut lelaki yang mempunyai ilmu mistik itu, kes Ina bukanlah kes pertama mengenai kanak-kanak yang hilang secara tiba-tiba. Dia menebak bahawa terdapat satu roh jahat yang muncul dan ‘menculik’ kanak-kanak ini kerana disisihkan oleh keluarga mereka.

Mulanya skeptikal tetapi Sangwon akhirnya menerima pertolongan Kyunghoon kerana dia tahu hanya lelaki itu yang mempercayainya pada ketika ini. Pelbagai cara yang dilakukan oleh mereka untuk mendapatkan kembali Ina yang kononnya telah memasuki alam ghaib dan sekiranya mereka tidak dapat menyelamatkannya dalam masa 3 hari, anak perempuan Sangwon itu akan menjadi roh buat selama-lamanya. Ayah tunggal itu mula menyedari sayangnya kepada anaknya itu lantas dia tidak kisah bergadai nyawa untuk mengembalikan Ina ke dunia asal.
[Amaran SPOILER]
Semuanya masuk akal apabila Sangwon dan Kyunghoon menjejaki seorang kanak-kanak perempuan bernama Myungjin yang telah menghilangkan diri 20 tahun yang lalu. Disebabkan oleh kematian yang disebabkan oleh ayahnya sendiri, kanak-kanak itu menyimpan dendam sehingga dia membawa kanak-kanak lain yang mengalami nasib yang sama dengannya ke dalam dunia lain.

Dapatkah Sangwon menebus kesalahannya terhadap Ina? Adakah dendam kesumat Myungjin akan terlerai akhirnya? Siapakah Kyunghoon sebenarnya? Persoalan demi persoalan ini membuatkan penonton akan melekat di hadapan skrin besar bagi menantikan kesudahannya.
Lebih kepada cerita kekeluargaan daripada aspek seramnya
Meskipun disajikan dengan beberapa babak ngeri grafik seperti bomoh yang mengelar lehernya sendiri sehingga darah terpercik ke merata tempat dan paku yang tertusuk pada leher ayah Myungjin, ianya tidaklah terlampau seram sehingga membuatkan penonton tak senang duduk.
Dipasarkan sebagai filem seram tetapi “The Closet” lebih terarah kepada tema kekeluargaan. Naskhah ini membawa penonton menelusuri perjalanan seorang ayah yang berusaha keras untuk menyelamatkan anak perempuannya daripada menjadi mangsa ketamakan syaitan.

Rata-rata penonton tertarik untuk menonton filem ini kerana nama besar yang mewarnainya iaitu Ha Jungwoo dan Kim Namgil. Selepas menonton “The Closet” sehingga habis, lakonan kedua mereka memang tidak dinafikan sebagai hebat. Tetapi plot cerita filem ini telah merosakkan sedikit pengalaman menonton. Ada antara kesinambungan di antara babak yang agak mengelirukan sehingga membuatkan penonton terpinga-pinga. Ramai yang keluar daripada panggung dengan persoalan yang menebal tentang insiden sebenar disebalik kematian Myungjin.
Apapun sesiapa yang ingin menonton lakonan hebat Ha Jungwoo dan Kim Namgil, anda disarankan menonton filem ini. Sudah mula tayangan di Malaysia sejak 27 Februari lepas, serbu panggung wayang berdekatan sekarang bagi tak melepaskan naskhah menarik ini.

[REVIEW] Ha Jungwoo Bermain Dengan Syaitan Untuk Cari Anak Hilang, Tonton ‘The Closet’ Di Pawagam!


Ed Sheeran telah disahkan menghadiri 2021 Mnet Asian Music Awards (MAMA)!
Mnet mengadakan sidang akhbar global mereka dengan media hari ini, 16 November, dan Ketua Penerbit Mnet Park Chan-wook, berkongsi bahawa Ed Sheeran telah disahkan akan menghadiri festival itu.

Bagi artis luar negara, wakil artis England Ed Sheeran akan bersama kami untuk MAMA tahun ini.
Ed Sheeran terlibat dalam menghasilkan lagu ‘Permission to Dance’ BTS, jadi dia mempunyai hubungan dengan K-Pop. Tahun ini, ‘Bad Habits’ adalah salah satu lagu pop yang paling digemari oleh Korea Selatan. Di MAMA, dia akan menyediakan versi baharu lagu tersebut hanya untuk persembahan itu.
Pada tahun-tahun sebelum ini, MAMA telah mengalu-alukan bintang pop seperti Dua Lipa, Janet Jackson dan John Legend. Di samping itu, pegawai CJ ENM membincangkan harapan mereka untuk mengadakan MAMA di Amerika Syarikat tidak lama lagi, mengubah acara itu menjadi festival muzik yang benar-benar global.
MAMA 2021 akan diadakan pada 11 Disember jam 5 petang dan acara permaidani merah akan bermula pada pukul 3 petang.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Ed Sheeran Sah Akan Hadiri Acara MAMA 2021


Wow akhirnya Park Min-young bakal kembali dengan drama baru tak lama lagi!
Dipelopori oleh JTBC, “Cruel Story Of Office Romance” membawa kisah kerjaya dan cinta mengenai individu yang bertugas di Pentadbiran Meteorologi Korea iaitu perkhidmatan ramalan kaji cuaca.

Park Min-young akan membawa watak sebagai si dingin, Jin Ha-kyung. Seorang bijak pandai dan tersusun yang melakukan semuanya mengikut peraturan selain serius dalam mengasingkan perihal kerja dan kehidupan peribadi. Disebabkan oleh perwatakannya yang ‘sejuk’, dia hanya mempunyai beberapa rakan di tempat kerja dan menjadi ‘orang luar secara pilihan’.
Song Kang pula akan menggalas watak Lee Si-woo, seorang yang bebas dan berfikir di luar kotak. Nampak sahaja seperti kalut, tapi dia memiliki IQ setinggi 150 dan mampu mencapai apa sahaja yang dimahukan apabila dia nekad. Pun begitu, walaupun bijak dan berkemahiran tinggi, lelaki itu hanya kisahkan mengenai hal cuaca.

Watak Han Ki-joon akan dilakonkan oleh Yoon Park di mana dia merupakan seorang yang tampan serta tangkas dek mulutnya yang manis dan pandai memujuk. Menggunakan kemahiran tersebut, lelaki itu berjaya diambil bekerja oleh jurucakap pejabat itu selepas mengalami kesusahan pada awal kariernya di perkhidmatan itu. Walaubagaimanapun, disebabkan sudah sekian lama hidup sebagai pelajar contoh, dia mengalami kesukaran untuk menerima kegagalan.

Bagi melengkapi barisan pelakon utama itu, Yura (Girls’ Day) akan menghidupkan watak Chae Yoo-jin iaitu seorang wartawan cuaca harian. Meskipun merebut kerjaya itu dengan harapan dapat membawa berita hangat dan mengejutkan serta bertugas di lapangan, wanita itu hanyalah ditugaskan di ‘pasukan cuaca dan gaya hidup’. Awalnya kecewa, dia kemudiannya mula menyukai bahagian kerja itu.
Bakal memulakan penggambaran pada musim panas nanti, “Cruel Story Of Office Romance” mungkin akan menemui penonton pada awal tahun depan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Drama Kerjaya Juga Cinta Di Pusat Kaji Cuaca, Park Minyoung & Song Kang Terajui ‘Cruel Story Of Office Romance’


Kang Daniel akan berkolaborasi dengan kartun animasi kegemaran ramai!

ARTIKEL BERKAITAN
Kang Daniel Buat Persembahan Eksklusif Di 'The Kelly Clarkson Show'

Pada 23 Jun, agensi Kang Daniel KONNECT Entertainment mengumumkan bahawa mereka akan bekerjasama dengan Paramount Global untuk menghasilkan watak Kang Daniel, serta pelbagai barangan kolaborasi dengan kartun animasi “SpongeBob SquarePants”.
Selain itu, watak baru yang didedahkan turut mencerminkan penampilan dan gaya Kang Daniel. Comel betul!

https://twitter.com/konnect_danielk/status/1539805852562882566
Seorang wakil Paramount Global berkongsi,

Saya sangat gembira untuk mengumumkan kerjasama antara SpongeBob dan Kang Daniel. Seperti SpongeBob, Kang Daniel popular di seluruh dunia dan menerima banyak cinta, jadi saya yakin kerjasama ini akan menjadi sangat popular.
Sama-sama kita nantikan projek lanjut Kang Daniel bersama “SpongeBob SquarePants”!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Kang Daniel Umum Kolaborasi Global Dengan ‘SpongeBob SquarePants’


Biasanya selebriti Korea lebih senang ‘menyorokkan’ identiti anak-anak mereka bagi mengelak daripada menjadi perhatian umum secara tak langsung membantu mereka untuk membesar dengan tenang.
Sama juga dengan ahli “Running Man”, Haha dan isterinya iaitu penyanyi Byul yang lebih senang untuk menyembunyikan ketiga-tiga anak mereka daripada didedahkan di mana-mana saluran media.

Walaubagaimanapun, kalau anda perasan, pasangan itu kini telah pun berkongsi wajah dua anak lelaki dan seorang anak perempuan mereka iaitu Dream, Soul dan Song. Baru-baru ini, Byul ada berkongsi kenapa mereka membuat keputusan untuk menunjukkan kepada seluruh dunia setiap daripada anak mereka.

Bermula dengan pendedahan anak sulung Dream pada November lepas, penyanyi wanita itu menjelaskan bahawa dia berasa risau sekiranya ada pihak yang tidak menyukai anak-anaknya.
Mengakui bahawa dia tiada niat pun untuk mendedahkan wajah anak-anaknya, namun tanpa segaja ia telah diketahui umum. Bahkan Dream sendiri meluahkan bahawa dia mahu mempunyai pendapat sendiri selain ingin berjumpa dengan ramai orang.

Saya risau orang tidak suka melihat anak-anak saya, jadi sebagai seorang ibu, saya berasa sangat lega dan bersyukur kerana semua orang menyukai Dream, Soul dan Song. Saya berterima kasih kepada semua yang menyayangi saya, suami dan anak-anak kami.

Kalau anda nak tahu, Dream dilahirkan pada tahun 2013, setahun selepas pasangan itu mengikat tali perkahwinan. Manakala Soul dilahirkan pada tahun 2017 dan Song pula pada tahun 2019.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Lama Sorok, Byul Dedah Sebab Kenapa Dia & Haha Buat Keputusan Untuk Kongsi Gambar Anak


Excited tak menanti debut Jennie BLACKPINK dalam siri “THE IDOL” di saluran HBO nanti?

ARTIKEL BERKAITAN
Kali Pertama Berlakon, Jennie BLACKPINK Kongsi Rasa Teruja Untuk Muncul Dalam 'The Idol'

Walaupun hanya terselit sedikit babaknya dalam teaser pertama sebelum ini, nampaknya siri berkenaan membuat kejutan buat peminat yang ternanti-nanti wajah Jennie sebagai pelakon baru-baru ini.
Pada pagi ini, “THE IDOL” telah meriliskan teaser kedua yang mendekati dengan lebih rapat hubungan antara teraju utamanya, Lily-Rose Depp dengan Jennie. Seperti yang dijangka, drama yang dikelola oleh The Weeknd sebagai produser ini bakal menampilkan pelbagai babak mencolok mata kerana ia membawa cerita selebriti di Hollywood.

Namun apa yang menarik perhatian ramai ialah Jennie yang selesa berperwatakan seksi serta menggoda sebagai rakan heroin itu. Bahkan babaknya hanya mengenakan tuala di dalam bilik sauna tular di serata laman sosial kini.

Komen peminat,
Senyumannya menggoda.

Nama pelakonnya ialah Jennie Ruby Jane.

Wanita paling hot, Jennie.

Senyuman nakalnya, memang siri ini dia punya.

Hot hot hot hot.

Macam dalam siri ‘Euphoria’.
Dalam pada itu, para peminat meluahkan rasa gembira apabila mengetahui Jennie menggunakan naman Jennie Ruby Jane sebagai nama pelakonnya di Amerika Syarikat.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

“Jennie Ruby Jane” – Peminat Teruja Lihat Watak Seksi Jennie BP Dalam Siri ‘THE IDOL’


IU telah membuktikan pengaruh hebatnya setelah diumumkan sebagai duta global kepada jenama mewah.

ARTIKEL BERKAITAN
'Broker' Terima Tepukan Gemuruh Di Festival Filem Cannes, Lakonan IU Dipuji Media Luar Negara

Pada 30 Mei, jenama fesyen mewah Itali iaitu ‘Gucci’ telah mengumumkan penyanyi dan pelakon popular IU sebagai duta global, bersama dengan gambar IU yang menggayakan gaun jenama tersebut, ketika dia menghadiri acara Festival Filem Cannes yang diadakan di Perancis.

Global Brand Ambassador #IU was captured at the 75th Annual Cannes Film Festival wearing a #Gucci gown with lace rebrodé petal details on the cuffs, as well as sequin flowers and crystal embellishments on the skirt. #AlessandroMichele @Festival_Cannes #Cannes2022 pic.twitter.com/MV7njWBz4v
— gucci (@gucci) May 29, 2022

Untuk pengetahuan, IU sebelum ini merupakan duta jenama kepada ‘Gucci’ namun kini, telah menerima kenaikan pangkat sebagai duta global.
Selain itu, IU juga pernah berkolaborasi bersama ‘Gucci’ sebelum ini iaitu lawatan berpandu maya yang dilakukannya bersama dengan Kai EXO untuk pameran seni ‘No Space, Just A Place. Eterotopia’ dan juga kempennya GUCCI ‘BELOVED’.

Tahniah buat IU!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Tahniah! IU Dipilih Sebagai Duta Global Jenama Mewah ‘Gucci’


Menjelang minggu terakhirnya, drama “Delivery Man” berjaya meraih catatan rating membanggakan.

ARTIKEL BERKAITAN
Jadi Hantu, Jeon Somin Akan Buat Penampilan Istimewa Dalam 'Delivery Man'

Terbaru, drama fantasi yang dibintangi Yoon Chan-young, Bang Min-ah dan Kim Min-seok ini telah meraih rating tertinggi sepanjang tayangan sebelum dua episod terakhirnya bersiaran.
Menurut Nielsen Korea, episod terbaru “Delivery Man” iaitu mencatatkan purata rating di seluruh negara sebanyak 1.3% sekaligus mencipta sejarah untuk drama itu.

Untuk pengetahuan, siri ENA ini adalah drama penyiasatan komedi ini membawa kisah seorang pemandu teksi yang mengabulkan permintaan terakhir hantu.

Episod terakhirnya akan ditayangkan pada 6 April ini. Tonton tau!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNielsen Korea

Tinggal Dua Episod, ‘Delivery Man’ Catat Rating Tertinggi Sepanjang Tayangan


Selepas Shin Seung-rok dan Cha Eun-woo (ASTRO) membuat keputusan untuk mengundurkan diri daripada program “Master In The House”, ramai yang tertanya-tanya siapakan yang bakal menggantikan mereka.
Terbaru, dikhabarkan rancangan yang dihoskan oleh Lee Seung-gi, Yang Se-hyung dan Kim Dong-hyun itu bakal disertai oleh pelakon Yoon Su-bin.

Kata sumber,
Pelakon Yoo Su-bin akan menyertai program itu sebagai ahli tetap dan dia akan muncul bermula Julai nanti.

Ppopular dengan pelbagai drama seperti “Crash Landing On You” dan “Start-Up”, lelaki ini juga pernah menjadi ahli tetap dalam program “Can I Take Your Order”. Sebab itu, ramai yang tak sabar nak melihat telatahnya di dalam “Master In The House” nanti.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Popular Dek ‘CLOY’ & ‘Start-Up’, Yoo Subin Sah Jadi Ahli Baru Program ‘Master In The House’


Adakah Gong Hyo-jin akan buat comeback tak lama lagi?
Dilaporkan bahawa pelakon wanita itu akan kembali bergabung semula tenaga dengan Seo Suk-hyang yang pernah menulis “Pasta” dan “Jealousy Incarnation” untuk drama terbaru bertajuk, “Ask The Stars”.

Jawab agensinya,
Gong Hyo-jin sedang meneliti tawaran ‘Ask The Stars’ dari Seo Suk-hyang.

Drama ini menarik perhatian ramai kerana ia merupakan drama Korea pertama mengenai angkasa lepas. Ianya digambarkan sebagai komedi romantik di stesen angkasa lepas dan melibatkan kisah pengunjung dunia luar itu dan angkasawan. Baru sahaja didedahkan, namun ianya menerima pelbagai respon penonton memandangkan kos produksi yang dikhabarkan mencecah hampir 50 bilion won (RM177.1 juta) termasuklah pembinaan setnya.
Plot luar alam betul, agaknya Gong Hyo-jin akan terima tak?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Kisah Komedi Romantik Di Luar Angkasa, Gong Hyojin Dilamar Terajui ‘Ask The Stars’


Sepertinya ramai yang kurang berpuas hati dengan kesudahan “Big Mouth”.

ARTIKEL BERKAITAN
Ending Tidak Memuaskan, Episod Akhir 'Big Mouth' Raih Rating Tertinggi

[Amaran SPOILER]
Bagi yang menonton, ramai yang mempersoalkan mengapa endingnya seperti kelihatan terburu-buru di mana Go Mi-ho (Yoona) menghembuskan nafasnya yang terakhir dan Choi Do-ha (Kim Ju-hun) mati dengan begitu senangnya.
Meskipun hampir keseluruhan cerita ditutup dengan baik tapi sepertinya ada beberapa plot yang sengaja membuka kemungkinan untuk musim kedua.

Jawab produser “Big Mouth” mengenai persoalan ini,

Kami merasakan agak terlalu awal untuk membincangkan mengenai musim kedua. Kami akan bekerja keras untuk kembali dengan projek yang lebih baik.
Dalam pada itu, “Big Mouth” berjaya menjadi antara drama trending kini dek rating yang tinggi dicapainy sepanjang tayangan.
Korang nak tak musim kedua?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Produser Jawab Kemungkinan Penghasilan Musim Kedua ‘Big Mouth’


Semua pasti teruja dengan perkahwinan Hyunbin dan Son Ye-jin yang bakal berlangsung nanti kan?
Menurut laporan media, pasangan itu akan mengikat janji seumur hidup itu pada penghujung Mac di Aston House di Hotel Sheraton Grand Walkerhill.

Kalau anda nak tahu, lokasi ini merupakan tempat perkahwinan ramai selebriti lain seperti Bae Yong-joon, Park Soo-jin, Kim Hee-sun, Shim Eun-ha. Sewa hariannya juga mencecah 20 milion won (RM70,100) dan ianya terletak di pertengahan hutan di mana tempatnya merupakan rumah berasingan, lantas ianya terlindung rapi. Disebabkan hanya ada satu pintu masuk ke dalam hutan itu, hanya tetamu yang dijemput sahaja dapat menyertainya.

Selepas berita itu berterbangan, agensi kedua-dua pelakon itu memberikan respon,
Kami tidak tahu apa-apa mengenai perkahwinan tersebut. Ianya akan berlangsung secara tertututp, jadi kami tidak boleh memberikan apa-apa pengesahan.

Apa pun, semoga perkahwinan itu berjalan dengan lancar!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Sewa RM70K, Son Yejin & Hyunbin Dilapor Bakal Berkahwin Di Hotel Sheraton Grand Walkerhill?


Nampaknya, ‘Festival Filem Cannes ke-76’ bakal dihadiri oleh ramai bintang popular.

ARTIKEL BERKAITAN
Bakal Debut Sebagai Pelakon, Jennie Dijemput Ke 'Festival Filem Cannes' Untuk 'The Idol'

Terbaru, Big Hit Music mengumumkan bahawa V BTS telah dijemput ke ‘Festival Filem Cannes ke-76’ sebagai duta global buat jenama Celine.
Sebelum ini, Jennie BLACKPINK juga telah disahkan bakal menghadiri acara yang sama, sebagai pelakon untuk siri HBO “The Idol”.

Menarik perhatian, kedua idola itu telah terpalit dengan khabar angin percintaan selepas video mereka berpegangan tangan di Paris tular.

Dengan ini, ramai yang tertanya-tanya sama ada V dan Jennie akan sama-sama tampil di acara tersebut atau secara rasmi mengumumkan mengenai hubungan mereka.
Wuuu nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Seoul

Dilapor Sedang Bercinta, V BTS & Jennie BP Dijemput Ke ‘Festival Filem Cannes Ke-76’


Umum mengetahui bahawa Korea dilanda taufan dan hujan ribut beberapa minggu ini.

ARTIKEL BERKAITAN
"Saya Rasa Bersalah" - Pertama Kali Bertemu Umum Sejak Kontroversi, Kim Seonho Menangis Minta Maaf

Disebabkan itu, ramai selebriti yang menghulurkan bantuan bagi meringankan beban penduduk yang terjejas dek situasi tidak dijangka itu.
Terbaru, Pertubuhan Bantuan Bencana Kebangsaan Briged Haraoan telah mengumumkan bahawa Kim Seon-ho menderma keseluruhan bayaran persembahan untuk teater “Touching The Void” kepada mereka. Ianya bagi membantu membeli kemudahan buat 1,000 mangsa dan sukarelawan yang terjejas di taufan di Pohang.

Ulas agensi pelakon itu,
Ia adalah permintaan Kim Seon-ho sendiri untuk menderma buat mangsa yang hilang tempat tinggal kerana taufan dengan menggunakan keseluruhan bayaran teaternya. Kami berharap bantuan kecil ini dapat membantu mangsa dalam pemulihan untuk menghadapi hari mendatang.

Respon seorang mangsa yang mendapatkan bantuan Kim Seon-ho ini,
Saya terpaksa menyambut perayaan tanpa rumah jadi saya berasa bersyukur (dengan bantuan ini).
Baiknya Kim Seon-ho.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV News

Bantu Mangsa Taufan, Kim Seonho Derma Keseluruhan Bayaran Teater ‘Touching The Void’


Rindukan drama aksi yang tak berat dan diselitkan dengan pelbagai babak komedi? Apa kata anda mula tonton drama “Good Casting” yang baru sahaja ditayangkan di bawah saluran SBS ini!
Sinopsis ringkas
Baek Chan-mi (Choi Kang-hee) adalah seorang ejen ‘lejen’ dalam National Intelligence Service (NIS) satu ketika dahulu tetapi kerana dedikasi kerjanya yang melampau, rakan sekerjanya telah meninggal dan dia juga terlepas daripada menangkap targetnya. Disebabkan oleh itu, wanita tersebut dipindahkan jabatan dan bekerja untuk pasukan pelindungan siber.

Pun begitu, setelah sekian lama, dia dipilih untuk melakukan penyamaran bagi satu kes pencurian kekayaan intelektual yang melibatkan syarikat terbesar di Korea. Sama-sama saksikan telatah serius dan kelakar detektif ini dalam masa yang sama dia cuba merungkai misteri kes tersebut.

Sekali imbas episod awal
Kisah bermula apabila penonton disajikan dengan satu kawasan jenayah bersama dengan rakan pasukan yang telah membelot usaha penyiasat lain. Kemudian, dapat dilihat tiga pegawai NIS iaitu Seo Kook-hwan (Jung In-gi), Bae Moo-hyeok (Park Kyung-soon) dan Geum Dong-seok (Lee Jong-hyuk) sedang berada dalam perbincangan hangat mengenai cara untuk memberkas penjenayah yang sudah lama dikehendaki oleh mereka.
Dalam pada itu, tiga ejen wanita lain yang bakal bertugas bersama untuk menumpaskan Lee Michael turut diperkenalkan. Dua daripada ejen tersebut iaitu Baek Chan-mi dan Hwang Mi-sun (Kim Ji-young) sebenarnya merupakan ejen senior yang pernah ditugaskan untuk menangkap penjenayah tersebut tetapi digugurkan daripada pasukan tersebut kerana masalah ketika menjalankan tugas.

Manakala Im Ye-eun (Yoo In-young) pula hanyalah ejen amatur yang langsung tak biasa bekerja di lapangan dan tiada pengetahuan langsung mengenai Lee Michael. Walaubagaimanapun, dia nekad untuk menangkapnya kerana penjenayah itu adalah dalang disebalik pembunuhan suaminya. Lagi menimbulkan rasa ingin tahu penonton kerana suami Ye-eun sebenarnya adalah rakan sekerja Chan-mi yang terbunuh dahulu.
Kini, ketiga-tiga Chan-mi, Mi-sun dan Ye-eun mula berjabat tangan untuk menyelinap masuk ke dalam syarikat Sun Light Hi-Tech bagi menangkap Lee Michael yang licik itu.

Rating cecah bumbung pada episod pertama
Drama terbaru di bawah saluran SBS ini berjaya membina tapak dengan baik apabila rating episod perdananya berjaya menduduki tempat pertama sekaligus mengalahkan drama lain yang ditayangkan dalam slot masa yang sama.
Menurut Nielsen Korea, episod permulaan “Good Casting” merekodkan rating sebanyak 9.5% dan 12.3% dan dalam masa yang sama mengalahkan rekod yang dipegang oleh drama “Nobody Knows” (11.4%) yang ditayangkan sebelum ini. Hebat!
Penonton juga nyata terhibur melihat drama komedi aksi ini yang dilakonkan oleh pelakon popular iaitu Choi Kang-hee, Yoo In-young, Lee Jong-hyuk dan ramai lagi. Semuanya seperti tak sabar nak tonton episod seterusnya!
Saya tak tahu nak tonton apa pada hari Isnin dan Selasa, nampaknya saya dah drama yang boleh diikuti!

Sangatlah menghiburkan sampai rasa nak pengsan! Selamat kembali pelakon Choi Kang-hee.

Semua pandai berlakon.. Cantiknya Choi Kang-hee berambut panjang!!!

Saya tak sedar pun masa berlalu dengan pantas sebab terlampau menghiburkan! Cantiknya Yoo In-young… Gilalah.

Seronok menonton episod pertama. Tidak terlalu serius dan drama yang mampu memberikan gelak ketawa, jadi saya suka.

Saya seronok menonton episod pertama! Pengenalan yang bagus kepada tiga karakter utama dan tak sabar nak lihat mereka bekerjasama! Tak sabar nak tunggu episod seterusnya.
Saksikan “Good Casting” setiap Isnin dan Selasa di saluran SBS!

SUMBERMyDaily

Gabungan 3 Ejen Wanita Hebat, Drama Komedi Aksi ‘Good Casting’ Mula Tayangan Dengan Rating Tinggi!


MBC kini kembali dengan drama misteri terbaru iaitu “365: Repeat The Year” di mana ia  membawa kisah 10 orang yang diberi peluang untuk kembali ke setahun lepas untuk menjalani semula kehidupan mereka dalam tempoh tersebut. Episod awal ini lebih menceritakan kisah kehidupan di antara watak utama iaitu Ji Hyungju (Lee Jinhyuk) dan Shin Gahyun (Nam Jihyun).
Tayangan awal “365: Repeat The Year”
Hyungju yang merupakan detektif hebat turut mempunyai rakan sekerja yang rapat dengannya seperti keluarga. Pada suatu hari, dia didatangi seorang penjenayah daripada kes lama dan meluahkan perasaan tidak puas hati kepada detektif itu. Berada di ambang kemarahan, penjenayah itu menembak kaki Hyungju sehingga membuatkan dia terpaksa mengheret kaki yang cedera itu sehingga ke rumah. Lebih mengejutkan apabila salah seorang rakan baiknya iaitu Seonho telah pun dibunuh mati selepas pulang. Kejadian itu menyebabkan dia trauma dan tidak boleh melakukan kerjanya dengan baik selain turut terbeban dengan rasa bersalah terhadap mendiang rakan baiknya itu.

Gahyun pula merupakan seorang penulis webtoon yang berjaya namun masa depannya mula nampak kabur apabila kedua-dua belah kakinya tidak lagi dapat berfungsi dengan baik selepas terlibat dengan satu kemalangan ngeri. Wanita itu juga dengan sedih menolak kedua-dua penyokong terbesarnya iaitu rakan baiknya, Minhee dan juga lelaki yang bakal menjadi suaminya iaitu Woojin keluar daripada hidupnya.

Tanpa disangka, kedua-dua mereka menerima panggilan telefon yang meminta mereka untuk datang ke satu lokasi ini sekiranya mereka mahu mengubah masa silam mereka. Tergoda dengan tawaran tersebut, kesemua 10 orang yang dikumpulkan itu dihantar pulang ke setahun yang lepas dengan syarat mereka hanya boleh membawa pulang satu memori sahaja.

Hyungju menggunakan kelebihan tersebut untuk memberkas penjenayah yang telah membunuh Seonho manakala Gahyun kembali ke masa apabila kedua kakinya masih lagi berfungsi. Menyedihkan apabila penulis webtoon itu tanpa sengaja didedahkan dengan kecurangan kekasihnya iaitu Woojin dengan rakan baiknya sendiri, Minhee. Dia kemudiannya memecat kedua-dua merea daripada bekerja dengannya dan menghalau rakannya itu keluar daripada tempat tinggal mereka. Daripada situ juga, Gahyun mendapat tahu siapakah dalang sebenar disebalik kemalangan yang melibatkannya.

Kutipan rating yang membanggakan
Disebabkan oleh plot yang menarik, “365: Repeat The Year” berjaya meraih rating yang baik untuk tayangan awalnya. Episod keduanya mencatat rating 4.4% dan 5.0%, sedikit peningkatan daripada episod perdananya iaitu 4.0% dan 4.9%. Tak pelik kalau ratingnya akan terus meningkat sekiranya drama ini terus menyajikan jalan cerita yang unik dan hebat sehingga mampu menarik ramai lagi penonton lain untuk menontonnya pada episod akan datang.
Jangan lupa saksikan “365: Repeat The Year” pada setiap Isnin dan Selasa menerusi saluran MBC!
Sumber: Sports Seoul

Kembali Ke Setahun Lepas, ‘365: Repeat The Year’ Mula Dengan Rating Stabil & Penonton Puji Plot Cerita


Tuah ayam nampak di kaki, tuah manusia siapa yang tahu.

ARTIKEL BERKAITAN
"Ada Hubungan Cinta.." - Penulis Beri Klu Plot Musim Kedua 'The First Responders'

Samalah seperti Kang Ki-doong yang berjaya membintangi dua drama popular dalam masa yang sama.
Biasa membawa watak sampingan dalam drama popular lain seperti “It’s Okay To Not Be Okay”, “Romance Is A Bonus Book”, “The King: Eternal Monarch” dan lain-lain namun lelaki itu kelihatan agak senyap pada tahun ini.

Pun begitu, sebelum 2022 tamat, Kang Ki-doong meninggalkan impak yang besar apabila menerajui dua drama dalam slot tayangan yang sama iaitu “The First Responders” di SBS dan “Reborn Rich” di JTBC kini.

Malah lelaki itu membuktikan bakat lakonan yang versatil apabila boleh berlakon sebagai abang yang hiperaktif dan pembantu detektif yang berkebolehan dalam drama yang berbeza.
Hebat kan Kang Ki-doong?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Bertuah! Kang Kidoong Bintangi Drama ‘The First Responders’ & ‘Reborn Rich’ Dalam Satu Masa


Selepas muncul dalam “The Glory”, nama pelakon Im Ji-yeon semakin menjadi sebutan ramai kini.

ARTIKEL BERKAITAN
Makin Dikenali Dek 'The Glory', Babak Ranjang Im Jiyeon Tahun 2014 Kembali Tular

Terbaru pada 14 Januari, agensi Im Ji-yeon iaitu Artist Company telah menyiarkan foto baru pelakon itu, bersama pelakon kanak-kanak Oh Ji-yul dari “The Glory”.
Dalam foto yang dikongsi itu, Im Ji-yeon berpegangan tangan dengan Oh Ji-yul yang memainkan watak sebagai Ha Ye-sol dalam “The Glory”, iaitu anak perempuan kepada wataknya, Park Yeon-jin.

View this post on Instagram

A post shared by Artist Company (@artistcompanyofficial)

Tampil dengan badannya yang langsing, Im Ji-yeon turut memaparkan senyuman yang manis, kontra dengan wataknya yang membuatkan penonton geram dalam “The Glory”.
Bagi yang belum tahu, Im Ji-yeon menghidupkan watak sebagai salah seorang pembuli dalam “The Glory”, yang membawa kisah Dong-eun (Song Hye-kyo) yang dibuli di sekolah hingga menyebabkan dia terpaksa melupakan impian untuk menjadi arkitek. Apabila sudah dewasa, wanita itu menjadi guru kelas kepada anak-anak pembulinya dan dia mula merencana pelan untuk membalas dendam.

Tambahan, bahagian 2 “The Glory” bakal ditayangkan pada Mac 2023 nanti.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

Tampil Langsing & Mesra, Im Jiyeon Bawa Aura Berbeza Dari ‘The Glory’ Dalam Foto Baru


Kumpulan ini berjaya membuktikan mereka sememangnya layak untuk digelar sebagai idola apabila kini, kumpulan BTS dinominasi dalam beberapa anugerah bagi “MTV Video Music Awards 2022”.

ARTIKEL BERKAITAN
SAMSUNG Kolaborasi Bersama BTS Untuk 'Samsung Unpacked 2022'

Terbaru, “MTV Video Music Awards 2022” telah mengumumkan bahawa BTS berjaya dinominasi dalam hampir 4 kategori anugerah melalui akaun media sosial rasmi mereka. Menerusi muat naik tersebut, BTS tercalon dalam anugerah seperti “Best Kpop”, “Best Choreography”, “Best Visual Effects”, dan juga “Best Metaverse Performance”.
Jika dilihat kepada kesemua pencalonan tersebut, BTS telah tercalon dalam anugerah “Best K-Pop” dan juga “Best Choreography” selama 4 tahun berturut-turut. BTS tercalon untuk anugerah “Best K-Pop” menerusi lagu mereka “Yet to Come (The Most Beautiful Moment)” daripada album terbaru mereka “Proof” yang dilancarkan pada 10 Jun lalu.

https://twitter.com/MTV/status/1551906153248038912
Manakala, mereka tercalon bagi anugerah “Best Choreography” menerusi lagu “Permission to Dance” yang dilancarkan pada Julai tahun 2021. Lagu mereka “My Universe” yang dilancarkan pada September 2021 yang juga merupakan kolaborasi mereka bersama artis luar negara iaitu Coldplay, telah berjaya menominasikan mereka untuk anugerah “Best Visual Effect”.

Bagi yang belum tahu, pencalonan pertama BTS dalam “MTV Video Music Awards” adalah pada tahun 2019, dan sejak itu mereka tidak pernah gagal untuk tercalon dalam pelbagai jenis anugerah.
Majlis anugerah “MTV Video Music Award 2022” akan dijalankan di Prudential Center, New Jersey, Amerika Syarikat pada 28 Ogos ini dan turut akan bersiaran secara langsung menerusi saluran muzik MTV. Tahniah atas pencalonan BTS!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

BTS Tercalon Dalam 4 Anugerah Di ‘MTV Video Music Awards 2022’


Sedar tak sedar, Jeon So-min sudah pun 6 tahun bersama program “Running Man”.

ARTIKEL BERKAITAN
"Saya Handsome Kan?" - Song Jihyo

Meskipun lewat menyertai rancangan popular di serata Asia Tenggara itu namun ahli termuda itu nyata merupakan individu penting yang memastikan setiap episod bersinar dek personalitinya yang unik.
Terbaru, kesemua staf dan ahli “Running Man” nampaknya sempat menyambut hari jadi ke-37 pelakon wanita itu di set penggambaran.

Malah Jeon So-min dilihat memuat naik gambar kek yang diterimanya dengan ucapan,

Sayang ‘Running Man’, comel sangat.
Untuk pengetahuan, wanita itu memulakan karier lakonan menerusi drama “Miracle” pada tahun 2004. Kemudian, dia membintangi pelbagai siri popular seperti “East Of Eden”, “Princess Aurora”, “Something About 1%”, “Show Window” dan banyak lagi. Jeon So-min kini turut aktif dalam pelbagai rancangan hiburan seperti “Running Man”, “Skip” dan “The Sixth Sense”.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

‘Running Man’ Sambut Hari Jadi Ke-37 Jeon Somin Di Set Rakaman


Pasti ramai yang tahu bahawa pelakon Park Bo-young mempunyai imej yang comel meskipun sudah pun mencecah usia 32 tahun.

ARTIKEL BERKAITAN
"Dia Sangat Comel, Tiada Lelaki Dalam Dunia Ini Seperti Park Hyungsik" - Park Boyoung

Terbaru, Park Bo-young telah memuat naik foto baru dirinya di laman Instagram, dengan kapsyen yang ditulis,
Sudah lama tak bertemu!
Menerusi gambar yang dikongsi, Park Bo-young dilihat mempamerkan rambutnya yang panjang dan hitam kerinting di hadapan cermin.

View this post on Instagram

A post shared by 박보영 ParkBoYoung (@boyoung0212_official)

Kebiasaannya, Park Bo Young sering dikatakan mempunyai ‘baby face’ dek wajahnya yang tidak dimamah usia.
Bagaimanapun, gaya rambut barunya yang matang dan bergaya adalah satu kejutan yang menggembirakan serta menerima reaksi baik dari peminat.

Cantik sangat Park Bo-young!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Tampil Dengan Gaya Rambut Kerinting, Imej Matang Park Boyoung Jadi Bualan


BLACKPINK bakal tampil dengan satu program realiti sendiri?

ARTIKEL BERKAITAN
Tahniah! BTS, BLACKPINK, IVE & ENHYPEN Antara Pemenang 'Worldwide's Fan Choice' Di '2022 MAMA AWARDS'

Menjengah ke bulan terakhir tahun 2022, BLINK semestinya antara yang paling gembira apabila BLACKPINK berkongsi satu teaser bahawa mereka akan tampil dalam satu program realiti sendiri.
BLACKPINK memuat naik teaser pertama yang bertajuk “B.P.M” yang merupapakan singkatan bagi “BORN PINK MEMORIES”.

Ekoran dengan itu, YG Entertainment juga turut mengumumkan bahawa “B.P.M” bakal menjadi program realiti pertama BLACKPINK sejak program lalu mereka iaitu “24/365 With BLACKPINK”.

Wakil daripada pihak agensi berkata,
“B.P.M” akan membawa peminat untuk melihat sendiri persiapan di belakang tabir kumpulan itu dalam pembikinan album “BORN PINK”.
Namun, jumlah episod dan juga tarikh siaran program realiti itu masih belum dikongsikan sehingga kini.
Nantikan update seterusnya okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

Beri Kejutan Buat Peminat, BLACKPINK Akan Tampil Dalam Program Realiti Sendiri ‘BORN PINK MEMORIES’


“When My Love Blooms” yang menggabungkan pelbagai nama terkenal seperti Lee Bo-young, Yoo Ji-tae dan Park Si-yeon kini sudah pun sampai ke penamatnya. Setelah 16 episod membuatkan hati penonton berdebar, mereka berpuas hati kerana disajikan dengan kesudahan bahagia.
Sinopsis ringkas
Han Jae-hyun (Yoo Ji-tae) merupakan seorang lelaki yang berusia 40-an dan dia adalah seorang ahli perniagaan yang kacak, bercita-cita tinggi dan kaya. Walaupun nampak gah, dia sebenarnya merupakan seorang yang sering melakukan protes semasa masih lagi pelajar pada usia 20-an. Pada ketika itu, hatinya dipunyai oleh seorang wanita bernama Yoon Ji-soo (Lee Bo-young) dan selepas beberapa dekad, lelaki itu berjumpa kembali dengan cinta pertamanya itu.

Pengakhiran yang berbunga
Meskipun pasangan tersebut menghadapi kesukaran dalam mempertahankan hubungan mereka daripada ‘serangan’ isteri Jae-hyun dan juga penglibatan lelaki itu dalam perkara jahat, semuanya menemui jalan penyelesaian pada episod akhirnya.

Jae-hyun yang sering berperang dengan moral dirinya memilih untuk kembali pada pegangannya dalam menegakkan keadilan seperti zaman mudanya dan meletak jawatan daripada syarikat tersebut.
Meskipun Jang Seo-kyung (Park Si-yeon) bermatian tidak mahu menceraikan Jae-hyun namun akhirnya dia mengalah dan menandatangani surat penceraian mereka. Pun begitu, dia meminta hak penjagaan kepada anak lelaki mereka dan terus memilih untuk tinggal di luar negara.

Ji-soo dan Jae-hyun pula mengikat hubungan cinta mereka dengan janji sehidup semati apabila lelaki itu melamar cinta pertamanya tersebut dengan sepasang cincin. Penonton nyata gembira dengan penyatuan dua hati yang sudah melalui segala jatuh bangun ini.

Penonton kritik jalan cerita bosan
Penonton walaubagaimanapun mempersoalkan perkembangan “When My Love Blooms” yang agak lambat dan babak yang asyik berulang, contohnya apabila Seo-kyung yang kerap menggunakan muslihat jahat bagi memisahkan Jae-hyun dan Ji-soo. Mungkin disebabkan itu, rating naskhah ini hanya berlegar-legar di antara 4% ke 5% sahaja sepanjang tayangannya.
Sayang sebab “When My Love Blooms” dibarisi oleh pelakon hebat seperti Yoo Ji-tae, Lee Bo-young, Park Si-yeon, Jadi ramai yang berasa rugi kerana lakonan mereka seperti dibazirkan dengan naskhah seperti ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

‘When My Love Blooms’ Tamat Dengan Rating Biasa, Penonton Pertikai Pelakon Hebat Tapi Plot Tak Menarik


Dengar cerita ramai yang teruja tonton drama “Kairos” yang baru sahaja ditayangkan baru-baru ini?
Sinopsis ringkas
“Kairos” ialah sebuah ‘drama thriller fantasi mengenai pengembaraan masa’ di mana takdir Kim Seo-jin (Shin Sung-rok) yang anak perempuannya diculik mula berbelit dengan Han Ae-ri (Lee Se-young), seorang wanita yang sedang mencari ibunya yang hilang. Daripada perspektif Kim Seo-jin, Han Ae-ri berada sebulan sebelumnya namun mereka berdua boleh berkomunikasi daripada waktu yang berbeza. Dengan kelebihan ini, mereka berdua bergabung tenaga bagi menyelamatkan orang yang tersayang.

Di kesempatan ini, kami dapat menjalankan temubual khas dengan Oh!K bersama Lee Se-young yang membawa watak Han Ae-ri. Jom!
Soalan #1: Kenapa anda pilih untuk membintangi ‘Kairos’?

Drama ini merupakan satu cabaran buat saya sebagai pelakon, dengan tema penggembaraan masanya. Saya juga kagum dengan pandangan Han Ae-ri terhadap dunia dan saya sangat suka kerana cerita ini menunjukkan progres yang pantas lantas membuatkan anda tertarik dengan plotnya.

Soalan #2: Boleh ceritakan secara ringkas mengenai watak yang dipegang anda?
Han Ae-ri hidup dalam kehidupan yang sibuk dek mempunyai tiga kerja sampingan. Sambil belajar, dia turut bekerja separuh masa agar dapat menyimpan wang untuk pembedahan ibunya. Walaupun terpaksa melalui kehidupan yang sukar sejak kecil lagi, dia kekal tabah dan positif selain langsung tidak teragak-agak untuk membantu orang lain. Han Ae-ri kemudiannya mengenali Kim Seo-jin (Shin Sung-rok) dalam satu situasi yang tidak dijangka.
Soalan #3: Apa perasaan dapat bekerjasama dengan Shin Sung-rok?
Kami sebenarnya tidak mempunyai banyak babak bersama dek plot drama ini. Saya juga pernah bekerjasama dengannya dalam satu projek satu ketika dahulu dan saya ingat bahawa saya sangat selesa berada di set penggambaran dengannya. Dia membantu saya untuk kekal fokus dan membuatkan suasananya menjadi kasual. Kami mempunyai banyak babak bercakap dalam telefon pada awalnya, dan dia membantu membina kepercayaan daripada mula lagi dan ia membantu saya untuk mendalami emosi watak tersebut.

Soalan #4: Tanpa memberikan sebarang spoiler, boleh tak anda kongsikan dialog (daripada skrip) yang dapat memberikan gambaran terbaik mengenai drama ini dan boleh menarik perhatian peminat?
Dalam poster promosi ada ditulis ‘Kita akan selamatkan satu sama lain’; ia menunjukkan perjumpaan di antara Han Ae-ri dan Kim Seo-jin. Latar belakang poster tersebut menggambarkan bahawa kedua mereka berada dalam dunia berbeza tetapi keduanya berjumpa dalam situasi di mana mereka perlu menyelamatkan satu sama lain. Anda semua akan dapat saksikan halangan yang akan ditempuhi mereka sepanjang drama ini nanti.
Soalan lain
Soalan: Bagaimana keserasian di antara anda dan Kang Seung-yoon?
Seung-yoon merupakan pelakon yang baik dan dia memberikan sebaik yang mungkin semasa di set penggambaran. Saya rasa masih banyak yang boleh diperbaiki dan saya akan sentiasa bertanya pengarah supaya dia dapat mengemudi saya untuk melakukan yang terbaik.

Soalan: Terdapat banyak babak yang tegang dan beremosi dalam trailer drama ini. Bagaimana dengan semua pelakon?
Saya banyak menangis apabila membaca skrip dan juga ketika sesi pembacaan skrip. Ia tidak sukar bagi saya untuk mendalami emosinya. Walaubagaimanapun, agak sukar apabila anda perlu melakukannya banyak kali. Watak ibu saya yang banyak menyokong dan memastikan saya terus kekal dalam watak.
Fuhh! Hebat betul gambaran Lee Se-young mengenai drama “Kairos”. Anda pun pasti teruja menontonnya kan?
Jangan lupa saksikan “Kairos” di saluran Oh!K (Astro 394) pada setiap Selasa dan Rabu pada jam 7.45 petang.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBEROh!K

“Saya Banyak Menangis Ketika Baca Skrip” – Lee Seyoung Dedah Kisah Disebalik ‘Kairos’ Dalam Temubual Eksklusif


Tak sah lah Korea kalau tak hasilkan drama yang bertemakan kecurangan kan? Sebab itu, drama TV Chosun iaitu “Red Balloon” menjadi ikutan ramai kini.

ARTIKEL BERKAITAN
Tangkap Suami & Rakan Baik Curang, 15 Minit Babak Makian Hong Soohyun Dalam 'Red Balloon' Tular

Terbaru, drama itu berjaya mencapai rating dua angka buat pertama kali sepanjang tayangannya dengan catatan 10.1%.
Dalam episod kali ini, Jo Eun-kang (Seo Ji-hye) semakin berani merebut Go Cha-won (Lee Sang-woo) meskipun sudah ditangkap oleh isterinya, Han Ba-da (Hong Soo-hyun). Malah dia masih mahu meneruskan hubungan dengan lelaki itu dan memastikan bahawa pasangan itu akan bercerai akhirnya.

Melihatkan plot yang kian menebal itu, penonton meninggalkan komen seperti “Apa lah mereka ni”, “Penat tengok perangai masing-masing” dan banyak lagi.

Untuk pengetahuan, “Red Balloon” yang diterajui Seo Ji-hye, Lee Sung-jae, Hong Soo-hyun dan Lee Sang-woo, membawa kisah penyakit yang dilalui semua iaitu keinginan yang dipendam. Ia menggambarkan cerita menyentuh hati mengenai individu yang cuba mencapai kemahuan yang menyakitkan jiwa.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNaver TV

Kisah Curang Kian Berbelit, ‘Red Balloon’ Pertama Kali Lepasi Rating 10%


Pastinya ramai peminat K-Drama kini yang kian mengenali seorang pelakon kacak iaitu Kim Joo-hun kan? Meskipun sudah lama lama berkecimpung dalam dunia lakonan menerusi persembahan teater, namun lelaki ini hanya menempa nama pada tahun 2020.
Kalau anda nak tahu, Kim Joo-hun memulakan pengembaraannya dalam layar perak pada tahun 2013 menerusi filem “Way Back Home” dan hanya menjejakkan kaki dalam dunia drama pada tahun 2016 dengan lakonan dalam “Squad 38”.

Selepas berlakon dalam banyak drama seperti “Encounter”, “Kill It”, “Designated Survivor: 60 Days” dan banyak lagi, lelaki berusia 41 tahun ini semakin dikenali ramai selepas berlakon sebagai watak antagonis dalam drama popular “Dr. Romantic 2”.
Bahkan jalannya nampak semakin luas selepas itu dan sudah pun membintangi 4 drama dan 1 filem pendek dalam tahun 2020 sahaja.

Dr. Romantic 2

It’s Okay To Not Be Okay

Do Do Sol Sol La La Sol

Start-Up

Untact (filem pendek)

Hebat kan lelaki ini? Harap dia akan muncul dalam banyak lagi drama selepas ini!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

“Tahun 2020 Milik Dia” – Semakin Popular, Kim Joohun Bintangi 5 Naskhah Dalam Tahun Ini Sahaja


Sebelum berakhirnya tahun 2022, kita telah disajikan dengan pelbagai filem yang menarik dan menjadi perbualan hangat di media sosial.

ARTIKEL BERKAITAN
Top 10 Filem Terbaik Dalam Box Office Domestik Korea Bagi 2021

Nak ketahui filem Korea yang mana telah dominasi carta perfileman?
Jom, KimchiDaily senaraikan 10 filem Box Office di Korea.

1. The Roundup

Filem “The Roundup” ini telah dikeluarkan pada 18 Mei yang lalu. Ianya merupakan sekuel kepada filem “The Outlaws” yang dikeluarkan pada tahun 2017.

Filem ini mengisahkan tentang sekumpulan detektif yang diketuai oleh Ma Seok-do. Mereka diberi tugasan untuk membawa pulang Kang Hae-sang yang telah membunuh pelancong Korea dan melarikan diri ke Vietnam.
Filem bergenre aksi jenayah polis ini mendapat sambutan yang hangat di Korea. Kalau korang nak tahu, filem ini juga mendapat jumlah tontonan sebanyak 12.7 juta dan menjadikan filem ini sebagai filem paling banyak ditonton oleh orang Korea.
2. Alienoid

Kalau sebut je filem Korea, korang mesti teringat filem romantis dan aksi je kan? Ha, filem “Alienoid” ini merupakan filem aksi sains fiksi tau!
Kisahnya bermula ketika zaman dinasti Goryeo dimana semua penganut Tao cuba untuk mengambil pedang misteri. Manakala pada era moden pula, manusia ketika itu menjadi tahanan kepada mahkluk asing. Pada suatu hari, sebuah portal pintu dunia terbuka yang menyebabkan kedua-dua pihak bertembung antara satu sama lain untuk menyelesaikan masalah yang berlaku sekarang.
Filem ini dibintangi oleh Kim Woo-bin, Kim Tae-ri, Ryu Joon-yeol, So Ji-sub dan ramai lagi. Filem musim panas ini menduduki di tempat ke-4 dalam carta filem Korea dengan meraih jumlah tontonan sebanyak 63 ribu dan mendapat kedudukan yang tertinggi sejak ditayangkan pada 20 Julai yang lalu.
3. Hansan: Rising Dragon

Seterusnya, filem “Hansan: Rising Dragon” ini berlatar belakang zaman empayar Korea dimana Laksamana Yi Sun-shin sedang memburu tentera Jepun yang menyerang Korea pada tahun 1592 di sekitar Pulau Hansan.
Untuk pengetahuan korang, filem ini merupakan prekuel kepada filem “The Admiral: Roaring Currents”.
Menurut Majlis Perfileman Korea, filem ini telah menarik lebih 1.63 juta penonton selepas tayangannya pada 27 Julai yang lalu. Selepas 5 hari tayangan, filem ini berjaya berada di kedudukan teratas di Box Office Korea dengan jumlah tontonan yang lebih dari 2.27 juta.
4. Confidential Assignment 2: International

Untuk peminat Hyun-bin, korang mesti tahu tentang filem “Confidential Assignment 2: International” kan? Ha, filem ini juga merupakan sekuel kepada “Confidential Assignment” yang ditayangkan pada 2017.
Filem ini menceritakan tentang seorang detektif dari Korea Utara iaitu Im Chul-ryung yang dihantar ke Korea Selatan bagi misi barunya yang perlu memburu seorang ketua organisasi jenayah Korea Utara bernama Jang Myung-joon. Dia telah dibantu oleh seorang detektif Kang Jin-tae yang merupakan ahli kepada pasukan penyiasat jenayah siber di Korea Selatan. Mereka berdua bergabung dengan seorang ejen F.B.I bernama Jack untuk menyelesaikan kes mereka.
Filem ini juga mendapat sambutan meriah selepas tayangannya pada 7 September tahun ini. Untuk maklumat korang, filem ini meraih sebanyak 6.6 juta penonton sejak ditayangkan.
5. Emergency Declaration

Korang tahu tak, filem “Emergency Declaration” ini pernah membuat tayangan perdananya di Festival Filem Cannes yang ke-74 pada 16 Julai yang lalu sebelum ianya ditayangkan di Korea pada 3 Ogos 2022.
Filem ini berkisarkan tentang seorang juruterbang yang terpaksa membuat pengumuman kepada semua penumpang dan terpaksa untuk melakukan pendaratan dengan segera disebabkan virus yang tersebar di dalam kapal terbang. Malangnya, semua pihak menolak permintaannya dan terpaksa berpatah balik ke Korea untuk mendarat walaupun ada halangan.
Filem ini diterajui oleh pelakon hebat iaitu Lee Byung-hun dan Song Kang-ho. Gempaklah, filem ini buat tayangan perdana dekat Cannes!
6. Broker

Selepas kemenangan filem “Parasite”, kini “Broker” juga menempah nama di peringkat antarabangsa. Filem ini telah tercalon dalam kategori Best Actor dan dimenangi oleh Song Kang-ho di Festival Filem Cannes yang ke-74.
Filem ini mengisahkan tentang 2 orang sukarelawan, Sang-hyeon dan Dong-soo, yang melakukan kerja amal tetapi menjalankan perniagaan haram di sisi lain. Antaranya, penculikan bayi yang tinggal di gereja. Pada suatu hari mereka menculik seorang bayi untuk dijual di pasaran gelap, tetapi ibu bayi itu muncul dan mengikut mereka untuk bertemu ibu bapa baru bayi itu.
Filem ini juga mempunyai jalan cerita yang luar dari jangkaan kita. Ianya merupakan arahan Hirokazu Kore-eda, seorang pengarah dari Jepun yang berkerjasama dengan pelakon dan kru dari Korea. Selepas tayangannya pada 8 Jun yang lalu, filem ini menjadi Box Office di Korea dengan meraih jumlah penonton sebanyak 1.15 juta selepas tayangannya.
7. Decision to Leave

Selain dari filem “Broker”, “Decision to Leave” juga tercalon dan berjaya merangkul anugerah ‘Best Director’ di festival tersebut.
Filem ini menceritakan tentang seorang deketif yang bersemangat wajar bernama Hae-joon. Pada suatu hari, dia diberikan tugasan untuk menyiasat kes pembunuhan luar biasa yang berlaku di sebuah gunung. Ketika melakukan penyiasatan, Hae-joon berjumpa dengan Seo-rae yang merupakan seorang isteri kepada seorang lelaki yang dibunuh dan disebabkan itulah, Hae-joon mula curiga tentang Seo-rae pada saat itu.
Filem bergenre romantik misteri ini membuatkan filem tersebut mendapat nama di peringkat antarabangsa. Filem ini telah ditayangkan pada 29 Jun 2022 dan tahniah atas kemenangan!
8. The Night Owl

Kepada peminat yang suka filem misteri atau thriller, “The Night Owl” merupakan filem yang patut korang tonton.
Filem ini berlatarkan tentang zaman dinasti Joseon sekitar 1392 sehingga 1910. Filem thriller ini mengisahkan tentang seorang ahli akupunktur yang buta hari. Secara kebetulan, dia menyaksikan kematian putera mahkota dan dari situlah lelaki tersebut berjuang untuk membongkar rahsia di sebalik kematian itu. Diterajui oleh pelakon Ryu Jun-yeol dan Yoo Hae-jin sebagai ahli akupunktur dan raja.
Tambahan info untuk korang, filem ini berjaya menarik penonton sebanyak 2.52 juta tontonan bermula dari filem ini ditayangkan di pawagam pada 23 November yang lepas.
9. Seoul Vibe

Selain dari filem yang keluar di panggung wayang, Netflix juga menawarkan filem yang menarik dari Korea. Antaranya, “Seoul Vibe” yang menjadi sebutan orang ramai.
Filem ini mengisahkan tentang kejadian yang berlaku pada tahun 1988 ketika Sukan Olimpik di Seoul sedang berlangsung. Sekumpulan mekanik dan pemandu menyamar untuk membongkar rahsia pengubahan wang haram yang akan menjejaskan acara tersebut.
Filem ini dibarisi oleh pelakon yang hebat seperti Yoo Ah-in, Ko Kyung-pyo, Lee Kyu-hyung, Park Ju-hyun dan Ong Seong-wu.
10. 20th Century Girl

Baru-baru ini, kecoh di semua sosial media platform bercakap pasal filem “20th Century Girl”. Filem yang meninggalkan kesan kepada penonton yang membuatkan mereka semua tidak boleh move on.
Filem ini berlatarkan pada tahun 1999 yang mengisahkan tentang cinta pertama dan persahabatan pelajar sekolah menengah. Dibintangi oleh Kim Yoo-jung, Byeon Woo-seok, Roh Yoon-seo dan Park Jung-woo.
Sejak ditayangkan di Netflix pada 21 Oktober yang lalu, filem ini mendapat jumlah tontonan paling banyak di Netflix Korea dan menduduki tempat ke-6 dalam carta penstriman global Netflix.
Apa macam? Korang mesti rasa nak tengok kan filem-filem yang hebat ni. Kalau dah tengok jangan lupa share feedback okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYONHAP NEWS AGENCY

Pelbagai Genre Dihasilkan, Inilah 10 Filem Box Office Korea Terbaik Bagi Tahun 2022


Selain “Squid Game” dan “My Name”, rasanya “D.P.” juga merupakan antara siri Korea di Netflix yang menjadi bualan ramai pada tahun ini.
Dek endingnya yang boleh lagi dikupas, ramai yang mengharapkan agar drama ketenteraan tersebut mempunyai sambungannya nanti.

Harapan mungkin bukan lagi angan-angan, produser muzik, Primary, yang bekerja untuk “D.P.” mengesahkan bahawa musim keduanya bakal dihasilkan nanti, menerusi sebuah temu bual baru-baru ini.
Musim kedua ‘D.P.’ sudah disahkan. Saya berjumpa dengan pengarah Han Jun-hee dan mendengar mengenai intipatinya.
Malah dia juga sempat berbincang mengenai konsep muzik untuk sambungan siri itu nanti.

Sekadar pengetahuan, “D.P.” diadaptasi daripada webtoon popular mengisahkan seorang tentera muda bernama Ahn Jun-ho (Jung Hae-in) yang menjalani khidmat ketenteraan wajib seperti lelaki lain di Korea. Namun, dia kemudiannya sedar bahawa kehidupan di markas tentera adalah seperti neraka. Kemudian, pada suatu hari, dia menerima tawaran untuk menyertai unit ‘D.P. (Deserter Pursuit)’, di mana unit ini bertugas untuk mengejar kadet yang melarikan diri daripada latihan mereka.

Ramai mesti dah tak sabar kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

“Musim Kedua Sudah Disahkan” – Produser Muzik ‘D.P.’


Api filem “Parasite” nampaknya masih lagi membara! Walaupun diriliskan pada tahun lepas tetapi mereka masih lagi tak menang tangan mengaut anugerah daripada majlis penganugerahan di Korea dan juga persada dunia.
Terbaru, filem misteri itu telah menjadi filem bahasa asing pertama yang berjaya memenangi kategori ‘Outstanding Performance by a Cast in a Motion Picture’ di 26th SAG (Screen Actors Guild) Awards! Anugerah itu dihadiahkan kepada semua barisan pelakon utama kerana persembahan hebat mereka. Kalau anda nak tahu, “Parasite” merupakan filem Asia pertama yag tercalon dan berjaya memenangi anugerah itu.

The cast of Parasite takes home the Actor® for Outstanding Performance by a Cast in a Motion Picture! #sagawards pic.twitter.com/Shzk88xHzl
— SAG Awards® (@SAGawards) January 20, 2020

Pengarah Bong Joonho yang berada di bawah pentas tak dapat sorok rasa bangganya apabila melihat pelakon filemnya berdiri tinggi di atas pentas tersebut. Pelakon “Parasite” yang hadir bagi menerima anugerah itu ialah Song Kangho, Lee Sungyun, Choi Woosik, Park Sodam dan Lee Jungeun.

Standing ovation for the cast of PARASITE @SAGawards
Song Kang Ho, So Dam Park, Choi Woo Shik, Lee Jung Eun, and Lee Sun Kyun. #RESPECT #SAGAwards pic.twitter.com/zyx4yN5vPc
— NEON (@neonrated) January 20, 2020

Song Kangho memberikan ucapan dan mengatakan, “Saya rasa ‘Parasite’ adalah sebuah cerita mengenai cara menjalani hidup. Selepas menerima anugerah yang bermakna ini, saya rasa seperti kami dah buat filem yang bagus. Saya sangat bersyukur dapat memegang anugerah ini di hadapan ramai pelakon besar yang saya kagumi dan saya pasti akan ingat kenangan indah ini untuk selamanya.”
Sampai dah habis majlis itu pun, pengarah Bong Joonho tak berhenti lagi merakam detik bersejarah itu!

Bangga sungguh apabila melihat kesemua pelakon Hoolywood yang hadir pada anugerah berprestij itu berdiri dan memberikan tepukan yang paling gemuruh kepada semua pelakon “Parasite”.
Sumber: Soompi

‘Parasite’ Jadi Filem Bahasa Asing Pertama Menang Anugerah Paling Top Di ’26th SAG Awards’!


Mesti ramai yang dah teruja nak saksikan gandingan antara Lee Seung-gi dan Lee Se-young dalam drama “The Law Cafe”, kan?

ARTIKEL BERKAITAN
Ada Ramai Pelakon Hebat, Tonton 10 K-Drama Pelbagai Genre September Ini

Untuk pengetahuan, “The Law Cafe” ialah drama percintaan undang-undang yang menggambarkan kisah Kim Jung-ho (Lee Seung-gi), bekas pendakwa raya yang kini menjadi pemilik bangunan, dan Kim Yu-ri (Lee Se-young), seorang peguam dengan personaliti 4-D. Cerita ini akan memberi tumpuan kepada peristiwa yang mengelilingi firma guaman yang juga beroperasi sebagai kafe.
Terbaru, Lee Seung-gi dan Lee Se-young telah tampil sebagai tetamu dalam program radio “Lee Gi-kwang’s Music Plaza”. Dalam siaran tersebut, Lee Se-young memperkenalkan wataknya Kim Yu-ri iaitu seorang peguam yang meletakkan jawatan dari firma guaman besar untuk membuka Kafe Undang-undang. Kongsinya,

Dia membuka kafe untuk mewujudkan ruang yang selesa untuk orang yang memerlukan bantuan tetapi tidak tahu bagaimana untuk berbuat demikian untuk datang dan mendapatkan kaunseling.

Kemudian, Lee Seung-gi turut menjelaskan tentang wataknya sebagai Kim Jung-ho iaitu seorang bekas pendakwa raya dan pemilik bangunan yang disewa oleh Kim Yu-ri. Pelakon itu berkata,

Ini pastinya watak paling bijak pernah saya lakonkan. Saya sentiasa mahu mencabar memainkan peranan genius tetapi ia hanya datang kepada saya 18 tahun selepas debut. Ia adalah watak individu yang berhenti kerja sebagai pendakwa raya dan bermimpi untuk membuat kelainan dalam hidupnya semasa menulis novel web.
Dalam pada itu, “The Law Cafe” juga merupakan drama reunion Lee Seung-gi dan Lee Se-young selepas “A Korean Odyssey”. Bersatu semula untuk drama baru, Lee Se-young berkongsi,
Saya memainkan watak zombie yang bertukar menjadi penjahat dalam ‘A Korean Odyssey’, tetapi Lee Seung-gi selalu menyapa saya dengan sopan sehingga saya berasa sedikit janggal dengannya pada mulanya, tetapi kami rapat dan selesa sekarang. Dia sangat baik dan saya mahu bekerjasama dengannya semula.
Lee Seung-gi juga memuji Lee Se-young dengan berkata,
Se-young sangat fleksibel dan dia sentiasa bekerjasama dengan pengarah dan pelakon lain dengan sikap berfikiran terbuka.

Jangan lupa tonton “The Law Cafe” mula ditayangkan pada 5 September setiap Isnin dan Selasa menerusi Viu!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

Tayang Hari Ini, Lee Seunggi & Lee Seyoung Kongsi Pengalaman Kerjasama Untuk ‘The Law Cafe’


Ada tak yang pernah menonton drama Korea “Temptation Of Wive” yang pernah tayang pada 2008?
Meraih rating melebihi 30% semasa tayangannya, drama ini membawa kisah Ku Eun-jae yang disangkakan mati selepas percubaan bunuh oleh suaminya sendiri. Walau bagaimanapun, lelaki itu, Jung Kyo-bin dan selingkuhan yang merupakan rakan baik mendiang isterinya itu terpempan apabila mereka berjumpa dengan seorang wanita yang mempunyai iras wajah Ku Eun-jae namun dengan personaliti berbeza.

Selepas diadaptasi ke China, Filipina, Indonesia dan Turki, akhirnya drama berkenaan bakal diremake di Malaysia tak lama lagi.

Menerusi perkongsian Nad Zainal di laman TikTok miliknya, penonton meluahkan rasa teruja melihat sedutan pendek drama “Dendam Seorang Isteri”. Bukan sahaja pelakon hebat itu, malah ia turut diterajui oleh Fasha Sandha, Wan Raja dan Aidit Noh.

@nad.zainal♬ original sound – Nad Zainal

Kata penonton,
Harap ‘Dendam Seorang Isteri’ jauh lebih best dari version asal punya. Tak sabar nak tengok Malaysia punye version pulak.

I tak pernah tgk mana2 versi pun..so kita layan versi Malaysia la.

Apo rambut palsu Fasha macam tu?

Confirm drama ni akan meletop dan trending!

Wow, mesti best, sbb mmg follow drama asalnya dulu dari awal sampai habis.

Uishh vibe macam ‘The Penthouse’ ni.

Weyhhh best citer ni!! Versi Korea sangat la sedih!! Tak sabar nak tengok.
Ianya bakal memulakan tayangan pada 21 Mac di Astro PRIMA pada jam 6 petang, setiap Isnin ke Jumaat.
Sama-sama kita nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Confirm Meletup” – Adaptasi ‘Temptation Of Wive’ Korea, ‘Dendam Seorang Isteri’ Bakal Tayang Nanti


Persembahan lakonan yang ditonjolkan Song Hye-kyo dalam “The Glory” nyata tak menghampakan apabila wanita itu berjaya merangkul anugerah hebat pada malam ini.

ARTIKEL BERKAITAN
Im Jiyeon Sebut Nama Kekasih Lee Dohyun Ketika Ucapan Kemenangan Di Anugerah Baeksang 2023

Pada malam tadi, telah berlangsung Anugerah Baeksang 2023 di Hotel Paradise City di Incheon di mana ia dihoskan oleh Shin Dong-yeop, Suzy dan Park Bo-gum.
Berjaya mengalahkan ramai saingan hebat, Song Hye-kyo berjaya membawa pulang anugerah ‘Pelakon Wanita Terbaik’. Ucapnya tersenyum,

Saya sangat mahu menerima anugerah ini. Terima kasih kerana menganugerahkannya buat saya. Sambil berdiri sini, saya terbayang setiap staf yang bekerja dengan saya untuk ‘The Glory’. Moon Dong-eun tak akan wujud tanpa mereka.

Sambungnya,

Dapat bekerja bersama penulis Kim Eun-sook merupakan satu kegemilangan buat saya. Walaupun penggambaran sangat sukar dan menyakitkan, saya meraih keinginan untuk bekerja lebih keras dan berlakon lagi. Terima kasih.
Dalam pada itu, “The Glory” turut merangkul Anugerah ‘Drama Terbaik” di majlis yang sama.
Tahniah Song Hye-kyo!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

Song Hyekyo ‘Pelakon Wanita Terbaik’, ‘The Glory’ Dinobat Drama Terbaik Di Anugerah Baeksang 2023


Dengan pengakhiran “Squid Game” musim pertama yang agak ‘tergantung’, pasti ramai penonton teruja untuk menantikan musim kedua siri ini kan?

ARTIKEL BERKAITAN
Selepas 'Squid Game', Jung Hoyeon Sah Sertai Siri 'Disclaimer' Bersama Cate Blanchett

Terbaru, semasa temu bual bersama dengan Deadline, pengarah Hwang Dong-hyuk telah mendedahkan bahawa dia sedang berusaha keras untuk menghasilkan idea bagi musim kedua siri terkenal “Squid Game”. Dia berkata,
Akan ada lebih banyak permainan yang hebat, itu sahaja yang boleh saya katakan. Saya masih bercadang dan mengumpul idea untuk musim 2. Saya belum mula menulis lagi.
Seterusnya, apabila ditanya sama ada akan ada kilas balik atau jika watak dari musim pertama akan kembali, dia menjawab sambil ketawa,

Tidak, kerana kebanyakan mereka sudah mati. Tetapi saya akan cuba sesuatu untuk membawa mereka kembali ke musim kedua.

Dia kemudian memandang Jung Ho-yeon, yang memberi isyarat di sebelahnya di atas permaidani merah, dan berkata,

Mungkin dia akan mempunyai adik kembar, anda akan lihat nanti.
Jung Ho-yeon yang mendengar respon itu terus ketawa kecil dan menjawab,
Saya boleh menukar warna rambut saya. Mari kita lakukan sedikit pembedahan plastik.
Dalam pada itu, “Squid Game” telah berjaya merangkul tiga anugerah di acara ‘Screen Actors Guild’ (SAG) tahun ini dan telah menjadi rancangan Netflix yang paling banyak ditonton sejak ianya dikeluarkan pada 17 September 2021.

Seronok juga kalau Kang Sae-byeok sebenarnya ada kembar!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDeadline

“Mungkin Jung Hoyeon Akan Ada Kembar” – Pengarah Kongsi Pelan Untuk ‘Squid Game 2’


Sudah pun lebih 8 bulan melahirkan anak sulung, tiba-tiba ada berita kurang enak menyelubungi Honey Lee.

ARTIKEL BERKAITAN
Menitis Air Mata, Park Sodam Akui Honey Lee Banyak Membantu Dirinya Dalam Filem 'Phantom'

Bagi mempromosikan filem “Phantom”, pelakon wanita itu telah menjadi tetamu di ‘Cultwo Show’ di SBS Power FM bersama Seol Gyung-gyu, Park So-dam dan Kim Dong-hee.

Ditanya mengenai pemulihan yang pantas selepas memiliki anak, ulasnya mengenai satu khabar angin yang tiba-tiba menyelubunginya,
Tapi saya terdengar khabar angin bahawa orang lain yang melahirkan anak saya dan saya berbohong. Saya banyak bersenam seperti menambah duit dalam akaun simpanan, jadi saya cepat pulih.
Dalam pada itu, Honey Lee turut mendedahkan bahawa dia menamakan anak sulungnya itu dengan nama ‘Ari’ yang bermaksud ‘fighting’ dalam bahasa Korea.

Siapa lah yang cakap tu..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

Cepat Langsing, Honey Lee Beri Respon Dakwaan Guna Ibu Tumpang Bagi Lahirkan Anak Sulung


Wow, ada gandingan baru yang pastinya akan membuatkan penonton K-Drama seronok.
Netflix baru-baru ini mengumumkan bahawa mereka akan menghasilkan webtoon popular “The Murderer And The Toy” kepada drama tak lama lagi. Malah mereka berkongsi bahawa siri ini akan diterajui oleh Choi Woo-shik, Son Suk-ku dan Lee Hee-joon.

Ianya membawa kisah seorang lelaki biasa yang mula membunuh tanpa sengaja dan seorang detektif tanpa lelah mengejarnya.

View this post on Instagram

A post shared by Netflix Korea (@netflixkr)

Choi Woo-shik disahkan akan membawa watak Lee Tang iaitu seorang pelajar kolej biasa yang boleh mengenal kejahatan selepas membunuh buat pertama kali dan Son Suk-ku pula menjadi detektif permainan yang mengejar lelaki itu. Manakala Lee Hee-joon akan menghidupkan watak Song Chon yang mengejar Lee Tang secara berseorangan.
Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Today

Son Sukku, Choi Wooshik & Lee Heejoon Terajui Siri Misteri ‘The Murderer & The Toy’ Di Netflix


Pada 9 Januari, pelakon “Squid Game” Oh Young-soo, telah mencipta sejarah baharu dalam industri hiburan Korea apabila dia memenangi anugerah ‘Pelakon Pembantu Terbaik’ di ‘Golden Globes 2022’.

ARTIKEL BERKAITAN
Kali Pertama Buat Pelakon Lelaki Korea, Oh Youngsoo Raih Anugerah Di '2022 Golden Globes'

Dia telah menjadi pelakon Korea pertama yang memenangi anugerah hebat ini dan dipuji kerana peranannya dalam siri hit Netflix itu. Dengan rekod baharu ini, banyak media cuba mengambil peluang untuk menemu bual Oh Young-soo. Bagaimanapun, menurut laporan The JoongAng, pelakon itu menolak semua tawaran temu bual kerana alasan yang mudah. Oh Young-soo menjawab kepada media,
Saya tidak boleh kerana saya mempunyai drama (teater) esok.
Ramai netizen memuji pelakon itu kerana ketekunannya yang tidak berubah dan minatnya untuk berlakon. Netizen mengulas,

Dia benar-benar hebat.
Dia sangat konsisten dan sangat bersemangat untuk berlakon.

Sementara itu, dilaporkan bahawa Oh Young-soo juga telah berkongsi ucapan penerimaannya melalui temu bual telefon. Didedahkan bahawa pelakon itu kehilangan kata-kata untuk seketika sehingga dia memberitahu satu media,

Saya rasa ini kali pertama dalam hidup saya yang saya mahu memberitahu diri saya bahawa saya seorang lelaki yang baik-baik saja.
Tahniah sekali lagi!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERThe JoongAng

Tolak Tawaran Untuk Temu Ramah, Netizen Kagum Dengan Jawapan Oh Youngsoo


Nampaknya, populariti Kim Gun-woo makin meningkat naik selepas drama “The Glory”.

ARTIKEL BERKAITAN
Terbukti Popular Di Serata Dunia, 'The Glory' No 1 Di Ranking Netflix Global Kini

Terkini, pelakon yang memegang watak sebagai Son Myeong-oh dalam “The Glory” iaitu Kim Gun-woo, telah memuat naik gambar baru di Instagram.
Dalam foto yang dimuat naik itu, pelakon tersebut mengambil swafoto cermin di ruang yang kelihatan seperti lokasi penggambaran, berjaya menarik perhatian ramai dengan penampilannya yang bersahaja.

View this post on Instagram

A post shared by 김건우 gunwoo kim (@gunoorla)

Bukti wataknya sebagai Son Myeong-oh telah memberi impak hebat, netizen rata-rata meninggalkan komen seperti,

Son Myeong-oh sangat hebat!

Impian saya adalah awak, Son Myeong-oh

Son Myeong-oh sudah kembali.

Awak sangat kacak, Son Myeong-oh.
Untuk maklumat, drama “The Glory” telah berjaya menduduki tempat pertama dalam carta Netflix Global di 38 buah negara termasuk Malaysia.
Apa-apa pun Kim Gun-woo tetap handsome!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXports News

Impak Dari ‘The Glory’, Netizen Panggil Kim Gunwoo Dengan Nama Wataknya


Sejak berita penceraiannya bersama pelakon Gu Hye-sun diuar-uarkan pada media, Ahn Jae-hyun mengambil langkah untuk mendiamkan diri sahaja.
Malah dia turut meninggalkan laman media sosialnya sepi tanpa perkhabaran sehingga membuatkan ramai peminat yang risau akan keadaan dirinya selepas perkhabaran berita sedih tersebut.

Pun begitu, kelmarin, Ahn Jae-hyun telah memuat naik beberapa keping foto di Instagram dan berkemungkinan mahu menyampaikan bahawa dia baik-baik sahaja ketika semua sibuk meyambut perayaan Chuseok di Korea.

View this post on Instagram

A post shared by @aagbanjh on Oct 1, 2020 at 12:50am PDT

Walaupun tidak disertai sebarang kapsyen, peminat meluahkan rasa lega melihatkan lelaki itu nampak sihat dan baik dalam gambar-gembar tersebut.
Mungkin dia hanya mahu berehat sementara waktu sebelum kembali aktif dalam dunia lakonan, bahkan dia turut menolak untuk muncul dalam dua musim “New Journey To The West”.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Dua Bulan Senyap Tanpa Berita, Peminat Lega Lihat Ahn Jaehyun Dalam Foto Terbaru


Vokal semua 7 ahli NMIXX memang power kan?

ARTIKEL BERKAITAN
"Dia Banyak Tonton Video Kami" - Jeongyeon TWICE Beri Sokongan Buat Debut NMIXX

Pada 10 Mac, NMIXX telah hadir di program radio “BTOB Kiss The Radio” sebagai tetamu. Pada siaran tersebut, NMIXX menyanyikan lagu tajuk mereka “O.O” secara langsung dan ia juga merupakan kali pertama mereka membuat penampilan di rancangan radio sejak debut.
Terkejut dengan vokal hebat oleh kesemua ahli, peminat dan netizen telah memberi komen:

Ini adalah lebih baik daripada mendengar CD rakaman mereka.
Persembahan ‘live’ NMIXX adalah menakjubkan.
Saya terkejut kerana mereka kedengaran sangat hebat.
Tambahan, setakat 11 Mac jam 2:30PM, video itu kini meraih lebih 600 ribu tontonan di YouTube, dan telah dikongsi oleh peminat di pelbagai platform sosial media.

Dengarkan “O.O” nyanyian NMIXX secara langsung di atas. Hebat tau suara diorang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDispatch

“Sama Macam Dalam MV” – Pertama Kali Nyanyi Secara ‘Live’ Di Radio, Netizen Puji Vokal Hebat NMIXX


Walaupun nampak kecil, tapi banyak perkara yang berlaku sebenarnya disebalik kes Kim Sae-ron memandu dalam keadaan mabuk.

ARTIKEL BERKAITAN
Patut Disunting Dek Kes Pandu Ketika Mabuk, Babak Kim Saeron Dalam 'Bloodhounds' Tular

Menurut satu temubual rasmi, pengarah “Bloodhounds” mengakui bahawa dia melalui masa yang sukar apabila mendapat tahu mengenai insiden berkenaan. Sepatutnya membawa watak heroin dalam siri Netflix itu, jadi lelaki itu terkesima apabila mendengar berita berkenaan semasa mereka masih lagi menjalani penggambaran.
Bagaimana saya perlu bertanggungjawab dengan perkara yang bukan pilihan saya.

Malah pengarah tersebut mendedahkan dia mengalami pelbagai masalah kesihatan selepas itu dek tekanan melampau. Katanya, dia hilang rambut, sakit tengkok, masalah sindrom usus dan isu sistem saraf autonomi.
Bukan itu sahaja, lelaki tersebut mendedahkan bahawa ada pelakon lain turut terjejas dek kesilapan Kim Sae-ron itu,
Ada segelintir pelakon yang muncul bersama Kim Sae-ron hilang bahagian mereka sepenuhnya. Mungkin mereka ini tidak adil. Saya cuba menyunting babak itu seperti itu danm ini dan saya berasa kasihan. Saya dan wakil Netflix mencuba sebaik mungkin.
Dalam pada itu, “Bloodhounds” kini menduduki tangga kedua di ranking Netflix global.

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Ada Babak Pelakon Lain Dibuang Terus Sebab Kim Saeron” – Pengarah ‘Bloodhounds’


Merisaukan apabila salah seorang staf pihak produksi drama JTBC terbaru iaitu “Run On” disahkan positif COVID-19 baru-baru ini.
Drama yang kini sedang dalam proses penggambaran itu dibintangi oleh pelakon popular seperti Im Si-wan, Shin Se-kyung, Soo-young (Girls’ Generation) dan Kang Tae-oh.

Menurut JTBC,
Salah seorang staf produksi telah disahkan positif virus tersebut. Kami menghentikan penggambaran dengan serta-merta dan kesemua staf dan pelakon yang berada dalam ruangan yang sama dengan mangsa kini sedang menjalani kuarantin dan sedang diperiksa.
Dari kiri atas: Im Si-wan, Shin Se-kyung; Dari kiri bawah: Choi Soo-young, Kang Tae-oh
Agensi naungan Soo-young juga turut memberikan kemas kini mengenai keadaan pelakon itu,

Choi Soo-young dan stafnya tidak mempunyai kontak rapat dengan pesakit yang disahkan positif tersebut, jadi mereka tidak perlu menjalani pemeriksaan dan siasatan. Pun begitu, mereka kini sedang dikuarantinkan dan sedang meneliti keadaan semasa.
Sementara menantikan keputusan pemeriksaan yang bakal diumumkan pada 28 September ini, tidak pasti sama ada drama tersebut akan menyambung penggambaran dalam masa terdekat ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERYonhap News

Staf Drama ‘Run On’ Sekali Lagi Positif COVID-19, Im Siwan & Shin Sekyung Jalani Pemeriksaan & Dikuarantin


Jessi sememangnya dikenali sebagai seorang yang tiada tapisan apabila melontarkan sebarang pendapat.

ARTIKEL BERKAITAN
"Saya Sepatutnya Kembali Semula.." - Jessi Perjelas Isu 'Showterview' Ganti Sunmi Jadi Hos

Bahkan dia tidak kisah meluahkan perasaan apabila mengetahui khabar bahawa Sunmi menggantikan tempatnya sebagai hos terbaru “Showterview”.
Ternyata ‘cool’, Jessi turut menjawab komen peminat mengenai berita bahawa dia sedang mengandungkan anak seseorang dalam Instagram Live yang sama.

Ada yang berkata saya sedang hamil…

there are rumors that jessi is pregnant with someone’s baby and she wish it’s true 😭😭😭😭 SHE’S NOT REAL GUYS.. pic.twitter.com/nPomu78tja
— a (@intojessi) June 25, 2022

Selepas menjelaskan isu ini, Jessi menafikan tuduhan itu namun tidak menolak jika ianya benar-benar terjadi,

Saya harap saya tahu sekiranya- awak tahu apa. Saya pernah cakap yang saya mahukan anak kan.
Mana tahu jodoh Jessi dah dakat kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Saya Harap Saya Tahu..” – Jessi Didakwa Sedang Mengandung?


Sejak kebelakangan ini, peminat asyik menyebut mengenai perubahan gaya rambut Jeon So-min.

ARTIKEL BERKAITAN
"Awak Nak Buat Lawak Kan?" - Ahli 'Running Man' Usik Gaya Rambut Jeon Somin Tiru NewJeans

Malah, wanita itu turut diusik oleh ahli “Running Man” dalam episod terbaru program berkenaan selain menjelaskan bahawa dia pernah menggayakan rambut yang sama ketika usia 20-an.
Terbaru, Jeon So-min sekali lagi menyebut mengenai hal itu menerusi Instagram Story. Katanya dengan memuat naik gambar semasa zaman muda.

Tulisnya,

Memang benar. Rambut depan seperti ketika usia 20-an. Hehe.
Cute kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Kan Dah Cakap” – Jeon Somin Banding Gaya Rambut Usia 20-an & Sekarang


Pada 14 Februari, Tae-yeon GIRLS’ GENERATION telah kembali dengan album studio ke-3, “INVU”!
Semasa sesi sidang media bagi kemunculan semula artis tersebut, Tae-yeon telah berkongsi,

Orang ramai mempunyai jangkaan yang lebih tinggi apabila anda mengatakan anda akan mengeluarkan album penuh, jadi saya mengetap gigi dan bekerja keras. Saya fokus untuk membuat album yang mengandungi imej siapa saya sekarang. Seperti lagu saya ‘I’, banyak lagu saya mempunyai makna autobiografi, tetapi album ini memfokuskan pada tema cinta. Saya ingin menunjukkan pelbagai perasaan rumit tentang cinta.
Mengenai lagu tajuk bagi album tersebut “INVU”, dia mengatakan,
Apabila saya mula-mula mendengar demo lagu itu, saya rasa inilah dia. Ia adalah lagu yang saya suka dari awal. Ia tidak menerima banyak kasih sayang daripada kakitangan lain, saya seorang sahaja yang menyukainya. Ia adalah situasi di mana saya mencabar diri saya sendiri, tetapi saya mempunyai keyakinan bahawa saya boleh memujuk mereka. Saya banyak menumpukan pada ekspresi muka saya untuk meluahkan lagu dengan baik.

Mengenai muzik video bagi lagu tersebut, Tae-yeon juga turut berkongsi,
Saya fikir terdapat banyak cara berbeza untuk mentafsir lagu itu. Ia lagu saya, jadi terdapat nota tinggi, tetapi terdapat juga banyak emosi. Penceritaan lebih dramatik. Koreografi memfokuskan pada perkataan ‘I-N-V-U’, dan saya harap ramai orang akan membuat ‘cover’ tarian. Saya cuba menunjukkan imej yang sangat suka berperang, tekad, kuat dalam MV itu. Konsep dan set juga membangkitkan mitos Yunani dan Rom.
Selain itu, Tae-yeon juga sering dianggap sebagai salah seorang vokalis solo wanita terbaik di Korea Selatan dan sering dipilih sebagai ‘model peranan’ oleh artis juniornya. Dia berkata,

Apabila saya mendengar diri saya dipanggil ‘model peranan’, saya gembira. Tetapi ia juga banyak tekanan. Saya suka jika anak-anak ini dapat menyatakan dengan baik masa depan yang mereka lukis dalam fikiran mereka. Saya rasa sangat penting untuk menyatakan dengan baik perkara yang anda fikirkan dan kejar. Memandangkan ia sangat kompetitif, saya harap mereka tidak akan terlalu terluka. Penggerak saya adalah diri saya dan peminat saya.

Jom dengar lagu baharu Tae-yeon “INVU” di atas!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Sering Digelar Sebagai Model Peranan, Taeyeon SNSD Kongsi Perasaan & Ulas Lagu Baharu ‘INVU’


Sepertinya Yoo Seung-ho sudah kembali dengan naskhah baru tak lama lagi!

ARTIKEL BERKAITAN
Berakhir Sempurna, Episod Akhir 'Moonshine' Raih Rating Sederhana

Terbaru, media melaporkan bahawa lelaki itu akan menerajui drama adaptasi webtoon “Deal”.
Respon agensinya,

Yoo Seung-ho ada menerima tawaran untuk muncul dalam ‘Deal’ berdasarkan webtoon dan sedang menelitinya dengan positif.

Naskhah thriller jenayah ini membawa kisah yang terjadi di antara tiga rakan sekelas iaitu Jun-seong, Jae-hyo dan Min-woo.

Sama-sama kita nantikan sama ada Yoo Seung-ho akan menerima tawaran drama itu.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Yoo Seungho Dilamar Terajui Drama Thriller Jenayah ‘Deal’


Selain pelakon utama Park Eun-bin, watak Kang Ki-young dalam “Extraordinary Attorney Woo” turut mendapat perhatian penonton.

ARTIKEL BERKAITAN
'Extraordinary Attorney Woo' Catat Rating Tertinggi Dalam Sejarah Bagi Saluran ENA

“Extraordinary Attorney Woo” yang dibintangi Park Eun-bin, Kang Tae-oh, Kang Ki-young, Joo Hyun-young dan ramai lagi, membawa kisah Woo Young-woo seorang peguam dalam spektrum autisme yang bekerja keras di sebuah firma guaman besar bagi menyelesaikan pelbagai kes dan cabaran. Dengan kejayaan drama bersiri itu, Kang Ki-young telah berjaya meraih populariti, menjadi tumpuan selepas 14 tahun penampilan sulungnya.
Khususnya, penonton telah memuji Kang Ki-young dalam membawa watak sebagai Jung Myung-seok iaitu mentor kepada watak Park Eun-bin. Ramai yang mengatakan bahawa pelakon itu menggambarkan wataknya dengan sempurna tanpa terlalu dramatik atau tidak realistik.

Selain itu, Kang Ki-young turut mendapat pujian dek wataknya yang mantap sebagai pelindung kepada Woo Young-woo, demi menjaga kesihatan mentalnya dalam bilik mahkamah. Dengan wajah yang bijak dan penampilan yang kemas, dia berjaya menarik perhatian penonton dengan mudah.

Antara komen pujian yang ditulis mengenai lakonan Kang Ki-young:
Saya suka watak dia. Dia mempunyai sentimen tetapi dia adil dan berkembang ke arah yang lebih baik.

Kang Ki-young adalah seorang pelakon yang cemerlang. Dia akan menyerlah sebagai salah seorang pelakon utama dalam drama itu.

Watak ini dan pertumbuhannya sangat menggembirakan.
Memang menyerlah watak Kang Ki-young dalam drama ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERE-Daily

Dah 14 Tahun Berlakon, Lakonan Kang Kiyoung Dalam ‘Extraordinary Attorney Woo’ Raih Pujian


Siapa sangka sudah 3 minggu rupanya Lee Kwang-soo mengundurkan diri daripada “Running Man” bagi memberi fokus untuk rawatan kecederaan pada kakinya.
Meskipun berhenti berlari selepas 11 tahun, namun lelaki itu kekal aktif dalam mempromosikan pelbagai naskhah baru lakonannya. Antaranya filem bencana “Sinkhole”.

Menerusi sidang media filem tersebut, Lee Kwang-soo ditanya mengenai perasaannya selepas meninggalkan rancangan popular tersebut,
11 tahun melakukannya, saya tak percaya yang saya sudah keluar daripadanya.
Jelasnya lagi,

Tambahan pula, saya sudah lama berada di dalamnya dan masih lagi selalu menghubungi ahli lain.
Jangan risau kerana semua peminat “Running Man” pastinya akan terus menyokong Lee Kwang-soo, kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERIlgan Sports

“Saya Masih Tak Percaya Sudah Keluar ‘Running Man'” – Lee Kwangsoo


Peminat BTS pastinya gembira apabila rangkaian makanan segera popular McDonald’s mengumumkan yang mereka bakal berkolaborasi dengan kumpulan itu nanti!
Dengan menggunakan nama ‘BTS Meal’, ianya akan menyapa ARMY bermula 26 Mei ini dan ianya boleh didapati di 50 negara seluruh dunia seperti Korea Selatan, Amerika Syarikat, Kanada, Indonesia, Singapore, Hong Kong, Australia dan banyak lagi. Malaysia pun ada tau!

Coming this May: The BTS Meal pic.twitter.com/iarw2gYMsx
— McDonald’s⁷ (@McDonalds) April 19, 2021

Menurut media, gabungan menu tersebut dicipta mengikut citarasa ahli BTS sendiri. Ianya akan merangkumi 10 kepingan McNuggets Ayam, kentang goreng saiz medium, minuman saiz medium, bersama dengan sos manis dan sos Cajun yang dicipta oleh McDonald’s Korea.

Lagi best kalau bagi freebies BTS dengan setiap pembelian ‘BTS Meal’ ini kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

McDonald’s Lancar Kolaborasi Gabungan Menu Bersama BTS Di 50 Negara, Malaysia Pun Ada!